title: Bloodsucker

text: Bloodsucker on Mirage Studiosin kustantama sarjakuvahahmo ja Turtlesien vihollinen, jonka loi Rick Veitch. Se teki ensi esiintymisensä "Teenage Mutant Ninja Turtles" lehden numerossa 24, vuonna 1989. Bloodsucker on mutatoitunut isokokoinen ihmisen olomuotoa muistuttava iilimato, jolla kohtalainen älykkyys ja suuret fyysiset voimat. Se muuttui muotoonsa imettyään Raphaelin mutatoitunutta verta.


title: Bloodsucker

text: Turtlesien tutkiessa vedenalaista luolaa harjoitusten aikana he löysivät pienestä kätköstä kilpikonnan poikasia. Raphael huomaa iilimadon tarttuneen yhteen kilpikonnaan ja irrottaa sen epämieltyneenä. Muut Turtlet pitävät tätä huvittavana ja laittavat saman iilimadon Raphaelin jalkaan. Hän ei pidä tilannetta koomisena ja poistaa iilimadon, mutta päästää sen luontoon eikä tapa sitä. Seuraavana päivänä Tikku näkee häiritsevän näyn suuresta iilimatomaisesta olennosta, joka on erittäin voimakas pelottaen hänen oppilaansa, joista Raphael pyörtyy šokin ja yllättyneisyyden seurauksena.


title: Bloodsucker

text: Turtlet palaavat joelle, josse he huomaavat suuren näykkijäkilpikonnan taistelevan joella jotakin vastaan. Turtlet päättävät jahdata sitä ja saavat ajettua sen pieneen luolaan. Raphael jää luolalle vahtimaan ettei olento karkaa mihinkään, sillä välin kun muut Turtlet käyvät hakemassa aseensa tappaakseen olennon. Heidän palatessa takaisin Mestari Tikku mukanaan he huomaavat Raphaelin makaavan tajuttomana joella. He kääntävät Raphaelin ympäri ja huomaavat kauhistukseen iilimadon imevän Raphaelin niskaa, joka on kaiken lisäksi käsien ja jalkojen kasvun lisäksi kehittynyt huomattavasti suuremmaksi iilimadoksi. Ennen kuin se ehti imeä loppuun Raphaelin verta, Leonardo hakkaa miekallaan iilimadon palasiksi. Se ei kuitenkaan kuollut vaan regeneroituu takaisin muotoonsa. Aistivana ja liikkuvana olentona se kutsuu itseään Bloodsuckeriksi ja matkaa kohti lähellä olevaa Booder Falls kylää, jossa Bloodsucker tappaa useita ihmisiä. Matkalla se tappaa muun muassa Turtlesien vihollisena toimineen korruptoituneen tehtailijan Samuel Booder VI:nen, joka saastutti Bloodsuckerin kotisuota.


title: Bloodsucker

text: Turtlet seuraavat Bloodsuckeria Vermontin ylängölle, jossa he ottavat mittaa olennosta taistelun merkeissä. Taistelun aikana he huomaavat Bloodsuckerin olevan vuosituhannen vanhan tietäjän vanhan miehen joen manipuloituna. Bloodsucker kuitenkin häviää taistelun, kun kaikkien huomaamatta tavalliseksi kilpikonnaksi muuttunu Raphael onnistui kiipeämään hänen selkäänsä ja puraisemaan Bloodsuckerin niskaa. Seurauksen myötä se menetti nestettä ja muuttui puoliksi mutatoiduksi iilimadoksi. Raphaelin saatua imettyä itseensä Bloodsuckerin imemää mutationestettä, se heitti parantuneena iilimadon vanhan miehen joelle, jossa se muuttui takaisin normaaliksi iilimadoksi ja pakeni luontoon.


title: Turon Loppi

text: Turon Loppi (s. 14. toukokuuta 1993) on ravikilpailuissa menestynyt suomenhevosori. Hevosen isä on Turo ja emä Paavin-Sepe. Sen kasvattaja on Ravitalli Tiina-Sari Oy Kurusta. Turon Loppi on 155 cm korkea ja väriltään punarautias. Se on kantakirjattu juoksijasuunnalle 5-vuotiaana.


title: Turon Loppi

text: Turon Loppi kilpaili raveissa vuosina 1997–2009. Sillä ajettiin 86 starttia, joista se voitti 24. Toiseksi se sijoittui 12 kertaa ja kolmanneksi 7 kertaa. Palkintorahoja se keräsi yhteensä hieman yli 94 000 euroa. Hevosen merkittävimpiin kilpailusaavutuksiin kuuluu Kuninkuusravien viides sija vuonna 2007.


title: Khalid al-Mihdhar

text: Khalid al-Mihdhar () (16. toukokuuta 1975 – 11. syyskuuta 2001) oli yksi viidestä American Airlinesin lento 77:n lentokonekaappaajista, jotka lensivät matkustajakoneen päin Pentagonia 11. syyskuuta 2001.


title: Khalid al-Mihdhar

text: Mihdhar syntyi Saudi-Arabiassa ja soti Bosnian sodassa 1990-luvulla. Vuoden 1999 alussa hän matkusti Afganistaniin, missä Osama bin Laden valitsi hänet kokeneena ja arvostettuna jihadistina osallistumaan syyskuun 11. päivän iskuihin. Mihdhar matkusti Kaliforniaan yhdessä toisen suunnitelmaan osallistuneen terroristin, Nawaf al-Hazmin, kanssa tammikuussa 2000, käytyään ensin Malesiassa al-Qaidan kokouksessa. CIA oli tuolloin tietoinen Mihdharista ja tätä kuvattiin Malesiassa yhdessä USS Colen pommi-iskuun osallistuneen terroristin kanssa. CIA ei kuitenkaan informoinut FBI:ta saatuaan tietää Mihdharin ja Hazmin saapumisesta Yhdysvaltoihin eikä Mihdharia lisätty millekään tarkkailulistalle ennen elokuuta 2001.


title: Khalid al-Mihdhar

text: Saavuttuaan San Diegoon, Mihdharin ja Hazmin tehtävänä oli kouluttautua lentäjiksi, mutta he puhuivat englantia heikosti eivätkä menestyneet lentotunneilla. Kesäkuussa 2000 Mihdhar jätti Hazmin San Diegoon ja matkusti Jemeniin tapaamaan vaimoaan. Hän myös vietti jonkin aikaa Afganistanissa ja palasi Yhdysvaltoihin heinäkuussa 2001. Siellä hän oleili New Jerseyssä, kunnes saapui Washingtoniin syyskuun alussa. Kaappauspäivän aamuna Mihdhar nousi lentokoneeseen, jonka hän ryhmineen kaappasi noin puoli tuntia ilmaan nousun jälkeen. He lensivät päin Pentagonia tappaen kaikki 64 matkustajaa sekä 125 ihmistä rakennuksessa. Myöhemmin Midharista saadut tiedot saivat tutkijat uskomaan al-Qaidan olleen iskujen takana. Ensimmäisenä viikkona iskujen jälkeen jotkin raportit antoivat ymmärtää Mihdharin ja muutamien muiden terroristien olleen hengissä, mutta myöhemmät tutkimukset todistivat näiden virheiden johtuneen sekaannuksista yleisten arabialaisten nimien suhteen.


title: Khalid al-Mihdhar

text: Khalid al-Mihdhar syntyi merkittävään perheeseen Mekassa toukokuussa 1975. Hänen nuoruudesta ei tiedetä juurikaan, mutta 20-vuotiaana Mihdhar ja hänen lapsuudenystävä Nawaf al-Hazmi matkustivat Bosniaan taistellakseen mujahideenien rinnalla Bosnian sodassa. Sodan jälkeen kaksikko jatkoi Afganistaniin, missä he liittyivät Talibanin taisteluun Pohjoista liittoa vastaan ja al-Qaida kutsui häntä myöhemmin toiseksi komennossa. Vuonna 1997 Mihdhar kertoi perheelleen lähtevänsä taistelemaan Tšetšeniassa, mutta hänen todellisesta osallistumisesta taisteluun ei ole varmuutta. Samana vuonna saudien tiedustelupalvelu kiinnostui kaksikosta, sillä he uskoivat näiden salakuljettavan aseita maahan. Seuraavana vuonna heitä pidettiin silmällä myös osuudesta lähetystöpommi-iskuihin Itä-Afrikassa.


title: Khalid al-Mihdhar

text: 1990-luvun lopulla Mihdhar meni naimisiin Hoda al-Hadan kanssa ja he saivat kaksi tytärtä. Avioliiton kautta Mihdhar oli yhteydessä useisiin al-Qaidan kanssa tekemisissä olleisiin henkilöihin. Mihdharin appi Ahmad Muhammad Ali al-Hada oli tunnettu al-Qaidan tekijä Jemenissä ja lanko Ahmed al-Darbi vangittiin Azerbaidžanissa, mistä hänet lähetettiin Guantanamo Bayn vankileirille syytettynä osuudestaan Hormuzinsalmen laivojen pommitusta koskeneessa juonessa.


title: Khalid al-Mihdhar

text: Vuoden 1999 keväällä al-Qaidan perustaja Osama bin Laden sitoutui tukemaan juonta syyskuun 11. päivän iskuista, joka oli pääasiassa Khalid Sheikh Mohammed suunnittelema. Mihdhar ja Hamzi olivat ensimmäisen operaatioon valitun ryhmän joukossa, yhdessä Tawfiq bin Attashin ja Abu Bara al Yemenin kanssa. Mihdhar oli viettänyt aikaa al-Qaidan leireissä 1990-luvulta lähtien, joten hän oli tunnettu ja oli kiinnittänyt Bin Ladenin huomion. Mihdhar oli hyvin innokas osallistumaan jihadiin Yhdysvaltoja vastaan ja hankki itselleen vuoden mittaisen viisumin Jeddan suurlähetystöstä heti passinsa saatuaan.


title: Khalid al-Mihdhar

text: Liityttyään operaatioon, Mihdhar ja Hazmi lähetettiin Mes Aynakin harjoitusleirille Afganistaniin. Vuoden lopussa Hazmi, Attash ja Yemeni matkustivat Karachiin tapaamaan Mohammedia, joka opetti heille länsimaistesta kulttuurista ja matkustamisesta. Mihdhar ei kuitenkaan liittynyt heihin vaan palasi Jemeniin.


title: Khalid al-Mihdhar

text: CIA oli tietoinen Mihdharin ja Hazmin osallisuudesta al-Qaidassa saatuaan tietää heistä saudien tiedustelupalvelulta vuoden 1999 kokouksessa Riadissa. FBI:n tutkittua vuoden 1998 lähetystöpommi-iskut Itä-Afrikassa, NSA alkoi seurata Hadan, Mihdharin apin, puhelinkeskusteluita. Vuoden 1999 lopulla NSA informoi CIA:ta tulevasta kokouksesta Malesiasta, johon Hada oli maininnut kuuluvan Khalid ja Nawaf.


title: Khalid al-Mihdhar

text: 4. tammikuuta 2000 Mihdhar lähti Jemenistä ja lensi Dubaihin, Yhdistyneisiin arabiemiirikuntiin, missä hän yöpyi. CIA murtautui Mihdharin hotellihuoneeseen ja kopioi tämän passin, jonka avulla he saivat tietää Mihdharin koko nimen, syntymätiedot sekä passin numeron ensimmäistä kertaa. Passin valokopio lähetettiin CIA:n Alec Stationiin, joka seurasi al-Qaidan toimia.


title: Khalid al-Mihdhar

text: Seuraavana päivänä Mihdhar matkusti Kuala Lumpuriin, missä hän liittyi Hazmiin, Attashiin ja Yemeniin, jotka olivat saapuneet Pakistanista. Kokoukseen saapuivat myös Hampurin solun jäsen Ramzi Binalshibh ja mahdollisesti Mohammed. Ryhmä tapasi Malesiassa Hambalin, Jemaah Islamiyahia johtavan al-Qaidan jäsenen. Kokouksen aikana käytiin mahdollisesti läpi useita syyskuun 11. päivän iskujen yksityiskohtia. Tuolloin hyökkäysjuoneen kuului myös samanaikainen lentokonekaappaus Aasiassa, jonka Osama bin Laden perui myöhemmin liian vaikeasti koordinoitavana.


title: Khalid al-Mihdhar

text: Malesiassa ryhmä oleskeli paikallisen Jemaah Islamiyahin jäsenen Yazid Sufaatin kanssa, joka järjesti heille majoituksen Hambalin pyynnöstä. Tuolloin Malesian viranomaiset kuvasivat salaa sekä Mihdharia että Hamzia CIA:n pyynnöstä. Malesialaiset raportoivat, että Mihdhar puhui pitkään Attashin kanssa ja tapasi Fahad al-Quson sekä muita USS Colen pommi-iskun tekijöitä. Kokouksen jälkeen Mihdhar ja Hamzi matkustivat Bangkokiin 8. tammikuuta ja jatkoivat sieltä Yhdysvaltoihin 15. tammikuuta.


title: Khalid al-Mihdhar

text: 15. tammikuuta 2000 Mihdhar ja Hazmi saapuivat Los Angelesin kansainväliselle lentoasemalle Bankokista ja heidät päästettiin maahan kuuden kuukauden turistiviisumilla. Heti Yhdysvaltoihin saavuttuaan Mihdhar ja Hazmi tapasivat Omar al-Bayoumin lentokentän ravintolassa. Hän avusti kaksikkoa muutossa San Diegoon ja auttoi näitä myös asunnon hankkimisessa, vuokrasopimuksen takaajana ja antoi heille 1500 dollaria vuokraa varten. Al-Bayoumi on sittemmin kommentoinut avustaneensa kaksikkoa vain hyvää hyvyyttään eikä ollut osallisena hyökkäyksiin. Lisäksi Mohammed on todennut kuulusteluissaan, että hän ehdotti San Diegoa kaksikon matkakohteeksi, koska oli löytänyt puhelinluettelosta alueelta kieli- ja lentokouluja. Mohammed myös suositteli, että kaksikko hakisi apua paikalliselta muslimiyhteisöltä, sillä kumpikaan kaksikosta ei puhunut englantia eikä heillä ollut kokemusta länsimaisesta kulttuurista.


title: Khalid al-Mihdhar

text: Varhain vuoden 2000 helmikuussa Mihdhar ja Hazmi vuokrasivat asunnon Clairemontin lähiöstä, San Diegosta, ja Mihdhar osti käytetyn Toyota Corollan. Naapurit pitivät Mihdharia ja Hazmia omituisina, sillä kesti kuukausia ennen kuin nämä hankkivat yhtään huonekaluja ja kaksikko nukkui matoilla lattialla, mutta silti he kantoivat salkkuja, puhuivat matkapuhelimiin ja matkustivat usein limusiinilla. Mihdharin tavanneet ovat kuvailleet tätä synkäksi, alakuloiseksi ja yhdysvaltalaista kulttuuria halveksivaksi. Naapurit myös kertoivat kaksikon pelanneen usein lentosimulaattoreita.


title: Khalid al-Mihdhar

text: Mihdhar ja Hazmi kävivät lentotunneilla 5. toukokuuta 2000 Sorbi Flying Clubilla, jolloin Mihdhar lensi konetta 42 minuuttia. He ottivat lisätunteja 10. toukokuuta, mutta eivät pärjänneet hyvin ilman kunnollisia englanninkielen taitoja. Kaksikko herätti myös epäilyksiä, kun he tarjosivat ylimääräistä rahaa opettajalleen, Richard Garzalle, mikäli tämä opettaisi heitä lentämään suihkulentokoneita. Garza kieltäytyi tarjouksesta, mutta ei ilmoittanut heistä viranomaisille. Syyskuun 11. päivän iskujen jälkeen Garza on kuvaillut kaksikkoa kärsimättömiksi oppilaiksi, jotka halusivat oppia lentämään suihkulentokoneita, erityisesti Boeingeja.


title: Khalid al-Mihdhar

text: Mihdhar ja Hazmi muuttivat asunnostaan toukokuun lopussa ja Mihdhar siirsi Toyotansa omistuksen Hazmille. 10. kesäkuuta Mihdhar toimi Mohammedin käskyjen vastaisesti ja lensi Jemeniin tapaamaan vaimoaan. Mohammed suuttui niin paljon, että päätti poistaa Mihdharin suunnitelmasta, mutta Osama bin Laden torjui ajatuksen. Tämä halusi pitää Mihdharin osana juonta, jotta hän voisi toimia lihaksena kaappauksessa. Aal-Qaidan jäsenet ajoivat 12. lokakuuta pienen räjähtein varustetun aluksen päin "USS Colea". Pommituksen jälkeen Jemenin pääministeri Abdul Karim al-Iryani raportoi Mihdharin olleen yksi hyökkäyksen suunnittelijoista, sillä tämä oli tuolloin maassa. Mihdharia ei kuitenkaan syytetty, ja hän lähti maasta Saudi-Arabiaan, missä hän oleskeli serkkunsa luona Mekassa.


title: Joni Pakanen

text: Joni Pakanen (s. 1984 Oulu) on oululaislähtöinen taikuuden ammattilainen. Nykyään Helsingissä asusteleva Pakanen sai kipinän taikuuteen vuonna 1995, kun hän pääsi itse avustamaan taikuria kauppakeskuksen tilaisuudessa. 2001 harrastus muuttui ammattimaiseksi yrittäjyydeksi, ja vuonna 2002 Pakanen voitti junioritaikureiden Suomen mestaruuden, mikä antoi taikurin ammattilaisuralle viimeisen varmuuden. Vuosina 2004-2008 Pakanen suoritti medianomin tutkinnon Oulun seudun ammattikorkeakoulussa. Mediatuottajakoulutuksen jälkeen Pakanen on jatkanut taikuriuraansa täysipäiväisenä viihdetaiteilijana samalla tuottaen omia showtuotantojaan. Hän toimii tällä hetkellä myös Suomen Taikapiiri ry:n hallituksessa.


title: Joni Pakanen

text: Pakanen on esiintynyt muun muassa Neo Arena -mobiilitelevisiossa "Silmänkääntäjä" -talkshow'n isäntänä vuonna 2007. Lisäksi 12.-14.3.2009 Oulussa toteutettu "Galant Illusium - Suuren maailman taikaspektaakkeli" oli Pakasen käsialaa. Vuoden 2011 syksyllä Pakanen kiersi "Comedy Magic Night with Joni Pakanen" -ohjelmallaan teatteriravintoloita ja muutti loppuvuodesta Helsinkiin. Kesällä 2012 Pakanen toteutti 13-osaisen "Tuopista vetoa?" netti-tv sarjan, jossa hän opetti baaritemppuja ja vedonlyöntejä stand up -koomikko Zaanin kanssa. 2012 hän esiintyi Sami Saikkosen ohjaamassa Peacock-teatterin "Hou Hou, Ihan Mahdoton Kabaree Go Go" -esityksessä. Vuonna 2014 Pakanen ryhtyi tuottamaan Rehelliset huijarit -taikuriklubia ja esiintyi Tanssiteatteri Hurharuuthin perinteisessä Talvisirkuksessa yli 30 000 katsojalle. Lisäksi Pakanen kruunattiin Ravintolataikuuden Suomen mestariksi syksyllä 2014.


title: Joni Pakanen

text: Yrittäjyyden puolesta puhuva Pakanen kuuluu myös HYNY:N (Helsingin Yrittäjien Nuorten Yrittäjien) hallitukseen oli mukana vuonna 2012 Arkhimedeksen aloittaville yrittäjille suunnatussa artikkelisarjassa.


title: Ammunta kesäolympialaisissa 1900 – miesten 300 metrin vapaakiväärin makuuammunta

text: Miesten 300 metrin sotilaskiväärin makuuasentokilpailu kesäolympialaisissa 1900 käytiin 3. – 5. elokuuta. Kilpailuun osallistui 30 ampujaa kuudesta eri valtiosta jaettuna siten, että joka maasta tuli viisi urheilijaa. Jokainen ampui 40 laukausta ja maksimipistemäärä oli 400. Kilpailun voitti ranskalainen Achille Paroche.


title: Fyle

text: Fyle (, ”heimo”, ”kansa” < , "fyesthai", ”olla peräisin”, ”polveutua”) tarkoitti antiikin Kreikassa heimoa. Jako fyleihin oli käytössä vanhastaan niin doorilaisilla kuin joonialaisilla alueilla. Parhaiten tunnetaan Attikan eli Ateenan kaupunkivaltion muodostaneen alueen kymmenen Kleistheneen uudistuksessa syntynyttä fyleä, jotka olivat käytännössä äänestyspiirejä ja keskeisessä roolissa kaupungin demokratian toiminnassa. Ne jakaantuivat trittyksiin ja demoksiin.


title: Fyle

text: Ensimmäinen kirjallinen maininta fyleistä löytyy Homerokselta. Nestor ehdottaa "Iliaassa" Agamemnonille, että armeija tulisi järjestää fyleittäin (”heimoittain”) ja fratrioittain (”sukukunnittain”). "Iliaan" laivaluettelossa heimoittain järjestäytyminen mainitaan rodoslaisten ja pelasgien kohdalla. Sitä miten kansat tai kaupunkien väestö oli jaettu, ei kuitenkaan kuvata kovin tarkasti.


title: Fyle

text: Doorilaisilla oli alun perin kolme fyleä: Hylleis, Dymanes ja Pamfyloi. Ne olivat käytössä monissa kaupungeissa niillä alueilla, jotka doorilaiset asuttivat. Joissakin kaupungeissa oli käytössä myös neljäs fyle ei-doorilaisille asukkaille; esimerkiksi Argoksessa sen nimi oli Hyrnathia ja Sikyonissa Aigialeia. Vanhat fylet esiintyvät Spartassa vielä Tyrtaioksen runoissa, mutta ne jäivät myöhemmin käytöstä, kun kansa jaettiin pienempiin heimoihin tai sukukuntiin.


title: Fyle

text: Doorilaisessa Kreetassa termi "fyle" (tai , "pyla") sai erityisen merkityksen klassisella kaudella. Fylejä oli kolme tai neljä. Joka vuosi valittiin uudet "kosmoi", jotka johtivat hallintoa. Joka vuosi eri fyle sai valittavakseen kyseiset henkilöt, jotta kaikki fylet voisivat ottaa osaa vallankäyttöön samassa määrin. Kreetalaiset fylet tunnetaan muun muassa Dreroksesta ja Gortynistä.


title: Fyle

text: Joonialaiset fylet tunnetaan parhaiten Ateenasta ja sitä ympäröivästä Attikan maakunnasta.


title: Fyle

text: Varhaisella ajalla Attika oli jaettu neljään fyleen. Ne oli nimetty joonialaisten kantaisänä pidetyn Ionin poikien mukaan. Vanhat fylet jaettiin kolmeen fratriaan kukin. Ne koostuivat myös kolmesta trittyksestä, jotka koostuivat puolestaan neljästä naukrariasta.


title: Fyle

text: Antiikin lähteissä esiintyy myös toisenlaisia joonialaisten neljän heimon nimityksiä, kuten Kekropis, Autokhthon, Aktaia ja Paralia; Kranais, Atthis, Mesogaia ja Diakris; sekä Dias, Athenais, Poseidonia ja Hefaistias.


title: Fyle

text: Fyle oli alun perin samaa juurta olleiden sukujen yhteenliittymä. Fyleä johti "fylobasileus". Tämä tehtävä säilyi varsinkin uskonnollisessa merkityksessä Kleistheneen uudistuksen jälkeiselle ajalle ja klassiselle kaudelle saakka. Ateenan armeija oli järjestetty fyleittäin.


title: Fyle

text: Kleisthenes uudisti Ateenan järjestelmän vuonna 508 eaa. Vanhat fylet hajotettiin, ja niiden tilalle muodostettiin kymmenen uutta fyleä, jotka olivat käytännössä äänestyspiirejä, mutta perivät vanhan ”heimojen” nimen. Jokainen kymmenestä fylestä jaettiin edelleen kolmeen trittykseen eli kolmannekseen. Trittys-jako uusittiin niin, että sen perustaksi tuli Attikan jako kolmeen alueeseen: kaupunki ("asty"), rannikkoalue ("paralia") ja sisämaa ("mesogeios"). Jokainen uusi fyle muodostettiin niin, että sen asukkaita asui jokaisella näistä alueista. Trittyksiä oli näin yhteensä kolmekymmentä. Kuhunkin trittykseen kuului yksi tai useampia demoksia. Yhden heimon jäsenet asuivat siis maantieteellisesti hajanaisella alueella. Demokset olivat Ateenan kaupunginosia tai eri puolilla Attikaa sijainneita kaupunkeja tai kyliä, ja korvasivat vanhat naukrariat.


title: Fyle

text: Fylet oli nimetty tunnettujen heerosten mukaan. Kleistheneen kerrotaan esittäneen Delfoin oraakkelille sadan heeroksen luettelon, josta oraakkeli valitsi kymmenen. Näistä tuli fyleille nimen antaneet heerokset eli eponyymit heerokset.


title: Fyle

text: Fyleille vakiintui jo varhain järjestys, jossa Erekhtheis oli ensimmäinen, Aigeis toinen ja niin edelleen, ja usein fyleihin viitataan kirjallisuudessa niiden numeroilla. Kleistheneen fylet olivat:


title: Fyle

text: Jokainen kymmenestä fylestä osallistui bulen eli neuvoston toimintaan viidelläkymmenellä valtuutetulla, jolloin koko neuvostossa oli 500 jäsentä. Fylet toimivat viranhaltijoiden vaalipiireinä, muun muassa kymmenen kenraalin ("strategoi") valinnassa, ja niistä tuli armeijan yksikköjen perusta. Niistä valittiin myös urheilijoita, laulajia ja tanssijoita erilaisiin juhliin.


title: Fyle

text: Fylet 307/306–224/223 eaa.


title: Fyle

text: Hellenistisen kauden alkupuolella vuonna 307/306 eaa. ateenalaiset kunnioittivat Makedonian kuningasta Antigonos I Monoftalmosta sekä Demetrios Poliorketesta lisäämällä kaksi uutta fyleä, Antigonis ja Demetrias, fyleiksi I ja II. Näitä kutsutaan ”makedonialaisiksi fyleiksi”. Vanhojen fylejen numeroa siirrettiin kahdella eteenpäin. Fylejä oli nyt siis 12. Järjestelmä oli käytössä vuoteen 224/223 eaa. saakka.


title: Fyle

text: Fylet 224/223–201/200 eaa.


title: Fyle

text: Vuonna 224/223 eaa. ateenalaiset kunnioittivat Egyptin kuningasta Ptolemaios III Euergetestä lisäämällä uuden fylen Ptolemais fyleksi VII. Sitä kutsutaan myös ”egyptiläiseksi fyleksi”. Tätä järjestyksessä seuranneiden fylejen numeroa siirrettiin yhdellä eteenpäin. Fylejä oli nyt 13. Järjestelmä oli käytössä vuoteen 201/200 eaa. saakka.


title: Fyle

text: Fylet 201/200 eaa.


title: Fyle

text: Ateenan ja Makedonian sodan seurauksena kaksi makedonialaista fyleä I ja II poistettiin noin vuonna 201/200 eaa., ja jäljelle jääneiden fylejen numeroita muutettiin vastaavasti. Fylejä oli nyt 11. Järjestelmä oli käytössä vain joitakin kuukausia.


title: Fyle

text: Fylet 201/200 eaa.–124/125 jaa.


title: Fyle

text: Vuonna 201/200 eaa. ateenalaiset kunnioittivat Makedonian vastaisessa sodassa auttanutta Pergamonin kuningasta Attalos I:ä lisäämällä uuden fylen Attalis viimeiseksi fyleksi XII. Fylejä oli nyt siis jälleen 12. Järjestelmä oli käytössä vuoteen 124/125 jaa.


title: Fyle

text: Fylet 124/125 jaa. lähtien


title: Fyle

text: Roomalaisella kaudella vuonna 124/125 jaa. ateenalaiset kunnioittivat keisari Hadrianusta lisäämällä uuden fylen Hadrianis fyleksi VII. Tätä järjestyksessä seuranneiden fylejen numeroa siirrettiin jälleen yhdellä eteenpäin. Fylejä oli nyt 13. Järjestelmä oli käytössä antiikin ajan lopulle saakka.


title: Fyle

text: Muissa joonialaisissa kaupungeissa käytettiin osittain samaa fyle-jakoa kuin varhaiskauden Ateenassa, joskus eri nimillä tai lukumäärällä.


title: Ammunta kesäolympialaisissa 1900 – miesten 300 metrin vapaakiväärin moniasentokilpailu

text: Miesten 300 metrin sotilaskiväärin moniasentokilpailu kesäolympialaisissa 1900 käytiin 3. – 5. elokuuta. Kilpailuun osallistui 30 ampujaa kuudesta valtiosta jaettuna siten, että jokaisesta maasta tuli viisi urheilijaa. Samoja pisteitä käytettiin myös eri asentojen erikoiskilpailuihin sekä joukkuekilpailuun. Kilpailun voitti sveitsiläinen Emil Kellenberger.


text: Paras mahdollinen pistemäärä oli 1 200.


title: Nuorten tieto- ja neuvontapalvelut

text: Nuorten tieto- ja neuvontapalvelut nuorisotyön peruspalveluna tarkoittaa tietoa, ohjausta ja neuvontaa erilaisissa nuorten elämään liittyvissä kysymyksissä ja huolenaiheissa, nuoren henkilökohtaista neuvontaa lähipalveluna palvelupisteissä sekä erilaisissa verkkoympäristöissä ja -palveluissa. Palvelut tukevat nuorten vertaistoimintaa, osallistumista ja vaikuttamista sekä nuorten toimimista sisällöntuottajina ja aktiivisina palvelujen kehittäjinä. Tiedotuksella ja neuvonnalla autetaan nuoria toteuttamaan pyrkimyksiään, toiveitaan ja haaveitaan. Samalla tuetaan nuorten identiteetin kehittymistä ja itsenäistymistä sekä nuorten osallistumista yhteiskunnalliseen toimintaan vastuullisina kansalaisina. Nuorten lisäksi palveluiden asiakkaina ovat vanhemmat ja nuorten parissa työskentelevät.


title: Nuorten tieto- ja neuvontapalvelut

text: Nuorten tieto- ja neuvontatyön palveluverkoston toimijat kunnissa ja järjestöissä tuottavat nuorille suunnattuja tieto-, neuvonta- ja ohjauspalveluja yli 200 kunnan alueella. Palveluita toteutetaan fyysisissä palvelupisteissä ja -keskuksissa sekä verkkopalveluissa, jotka toimivat joko paikallisesti tai alueellisesti. Nuoret voivat myös itse toimia palveluissa vertaistiedottajina ja -neuvojina toisilleen. Valtakunnallinen tieto- ja neuvontapalvelu verkossa on Nuortenelämä.fi, josta löytyvät myös kaikki paikalliset nuorten tieto- ja neuvontapalvelut kootusti.


title: Nuorten tieto- ja neuvontapalvelut

text: Suomessa työmuotoa ohjaavat yhteiskunnalliset linjaukset ja nuorisopolitiikka. Nuorisolaki (2017) vaikuttaa Suomessa tehtävään nuorten tieto- ja neuvontatyöhön. Nuorisolain mukaiset palvelut sitoutuvat sen tavoitteisiin. Vuoden 2017 alussa voimaan tullut uusi nuorisolaki (1285/2016) kumoaa aiemman nuorisolain (72/2006). Suuntaviivoja ja tavoitteita työlle asettaa myös Lapsi- ja nuorisopolitiikan kehittämisohjelma 2012-2015. Vahva työmuodon linjaaja on Euroopan unionin nuorisopolitiikan valkoinen kirja, erityisesti toimenpiteet nuorten mahdollisuuksista hyödyntää nuorten tieto- ja neuvontapalveluita sekä nuorten osallistuminen. Nuorten tieto- ja neuvontapalvelut on määritelty Euroopan unionin nuorisopolitiikassa keskeiseksi strategiseksi kehittämisalueeksi. Lisäksi työmuotoa ohjaavat Euroopan neuvoston suositus nuorisotiedotuksesta (uusi suositus julkaistu vuonna 2010) sekä nuorten tieto- ja neuvontapalveluiden eurooppalaisen kattojärjestö ERYICAn työmuodon eurooppalaiset periaatteet. Suositukset sekä periaatteet löytyvät osoitteesta www.koordinaatti.fi -> Materiaalipankki


title: Nuorten tieto- ja neuvontapalvelut

text: Nuorten tieto- ja neuvontapalveluita Suomessa kehittää ja koordinoi Koordinaatti - Nuorten tieto- ja neuvontatyön kehittämiskeskus. Opetus- ja kulttuuriministeriö on osoittanut erityistehtävän Oulun kaupungille vuodesta 2006 lähtien. Opetus- ja kulttuuriministeriön periaatepäätöksellä Koordinaatti nimettiin yhdeksi valtakunnallisen nuorisotyön palvelu- ja kehittämiskeskusrakenteen toimijaksi elokuussa 2010.


title: Nuorten tieto- ja neuvontapalvelut

text: Koordinaatti määrittelee yhdessä opetus- ja kulttuuriministeriön kanssa työmuodon linjaukset vuosittain paikallisten ja alueellisten tarpeiden mukaan, seuraten nuorten elämää koskevia yhteiskunnallisia muutoksia sekä erityisesti huomioiden erilaiset nuorisopoliittiset linjaukset ja kehittämisohjelmat. Tavoitteena on toteuttaa alueellisesti ja seudullisesti tasa-arvoiset sekä laadukkaat nuorten tieto- ja neuvontapalvelut koko Suomeen eri välineitä ja menetelmiä hyödyntäen. Nykyisin myös sosiaalisen median käyttö on palveluissa yhä olennaisemmassa osassa.


title: Koripallon maailmanmestaruuskilpailut 1998

text: Vuoden 1998 koripallon maailmanmestaruuskilpailut järjestettiin Kreikassa, 29. heinäkuuta - 9. elokuuta 1998. Kisat olivat järjestyksessään 13. Turnauksen voitti (Tynkä-)Jugoslavia, joka käsitti tuolloin Serbian ja Montenegron osavaltiot.


title: Ammunta kesäolympialaisissa 1900 – miesten 300 metrin vapaakiväärin joukkuekilpailu

text: Miesten 300 metrin sotilaskiväärin joukkuekilpailu kesäolympialaisissa 1900 käytiin 3. – 5. elokuuta. Kilpailuun osallistui kuusi viiden ampujan joukkuetta. Jokainen kilpailija ampui 40 laukausta sekä pysty-, polvi- että makuuasennoista. Samoja pisteitä käytettiin myös neljään eri henkilökohtaiseen kilpailuun. Kilpailun maksimipistemäärä oli 6 000 ja sen voitti Sveitsi.


title: Omar Khadr

text: Omar Ahmed Khadr (s. 19. syyskuuta 1986 Toronto, Kanada) on kanadalaisen Khadrin perheen neljäs lapsi. Hänet vangittiin 15-vuotiaana Afganistanissa Ayub Kheylin kylän nelituntisen tulitaistelun päätteeksi. Omaria epäiltiin terroristien avustamisesta ja hänen väitettiin heittäneen yhdysvaltalaisen sotilaan tappaneen kranaatin. Tämän johdosta hänet lähetettiin Guantanamo Bayn vankileirille.


title: Omar Khadr

text:
Kanadasta kotoisin oleva Omar oli nuorin Guantanamo Bayn vankileireillä pidetty vanki ja häntä kutsuttiin usein lapsisotilaaksi.
Hän oli myös yksi harvoista Guantanamo Bayssä olleista länsimaiden kansalaisista eikä Kanada alkuun hakenut hänen luovutustaan kertaakaan, huolimatta Amnestyn, Unicefin ja useiden muiden merkittävien organisaatioiden vaatimuksista.
Huhtikuussa 2009 kanadalainen tuomioistuin viimein päätti, että kansainvälinen oikeus pakottaa hallituksen vaatimaan Khadrin palautusta.


title: Omar Khadr

text: Khadr oli ainoa Military Commissions Actin myötä habeas corpus -oikeutensa menettänyt vanki, joka ei alkanut boikotoida Guantanamo Bayn oikeusprosesseja. Helmikuussa 2008 Pentagon julkaisi asiakirjoja, jotka paljastivat ettei heillä ollut todisteita siitä, että Khadr olisi heittänyt kranaatin, vaikka hän olikin paikalla tulitaistelun aikaan. Itse asiassa sotilasvastaavat olivat alun perin raportoineet, että eräs toinen sotilas olisi heittänyt kranaatin juuri ennen kuolemaansa. Tammikuussa 2009 64 % kanadalaisista kannatti Khadrin palauttamista Kanadaan.


title: Omar Khadr

text: Vuonna 2010 hänet tuomittiin 40 vuoden vankeuteen muun muassa terrorismista ja amerikkalaissotilaan murhaamisesta. Khadr myönsi syyllisyytensä. Syyskuussa 2012 Khadr palautettiin Kanadaan, missä hän suorittaa lopun vankeusrangaistuksestaan.


title: Bob Scott

text: Bob Scott (4. lokakuuta 1928 Watsonville, Kalifornia, Yhdysvallat – 5. heinäkuuta 1954 Darlington, Etelä-Carolina, Yhdysvallat) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausina 1952–1954, ja ne laskettiin myös Formula 1:n MM-sarjaan. Hän oli parhaimmillaan 18:s vuoden 1954 kilpailussa, jossa hän jakoi sijoituksensa Ed Elisianin kanssa. Scott menehtyi autokilpailussa Darlingtonissa vuonna 1954.


title: Kuudes klaani

text: Kuudes klaani on somalinaisten kansanliike jonka perusti Asha Haji Elmi. Kansanliikkeen nimi viittaa siihen, että Somalian hallintomalli on perinteisesti perustunut viiden suurimman klaanin yhteistyöhön. Kuudes klaani on somalialainen naisten liike joka yhdistää naiset yli klaanirajojen. Erityisen tärkeä on ollut naisten osuus yritettäessä yhdistää sodan repimää Somaliaa ja diasporassa eläviä somalialaisia perheitä. Kuudes klaani pohjaa Asha Haji Elmin perustamaan somalinaisten ja lasten pelastusliikkeeseen Save Somali Women and Children (SSWC), joka kasvoi klaanien välisten perheitten naistenliikkeestä.


title: Kuudes klaani

text: "Olin kahtia jakaantunut. Syntymäklaanini hylkäsi minut, koska mieheni oli vihollisen klaanista. Mieheni klaani piti minua vakoojana ja muukalaisena kodissani. Mihin kuulunkaan? Identiteetti, jota kukaan ei pystynyt minulta riistämään, oli naiseus, josta tuli minun klaanini."


title: Kuudes klaani

text: Asha johti naisten ryhmää Somalian rauhanneuvotteluissa 2002 Eldoretissa, Keniassa. Siellä Kuudes klaani tunnustettiin virallisesti ja naisten edustaja hyväksyttiin mukaan rauhanneuvotteluihin.


title: Bill Schindler

text: Bill Schindler (6. maaliskuuta 1909 Middletown, New York, Yhdysvallat – 20. syyskuuta 1952 Allentown, Pennsylvania, Yhdysvallat) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausina 1950–1952. Hän oli parhaimmillaan 13:s vuoden 1951 kilpailussa.


title: Bill Schindler

text: Schindler aloitti kilpailemisen Sprint cars -luokassa vuonna 1931. Hän siirtyi Midget cars -sarjaan vuonna 1934. Schindler menetti vasemman jalkansa polvesta alaspäin Champ Car -kilpailussa Mineolassa vuonna 1936.


title: Bill Schindler

text: Schindler kuului ryhmään, joka vaati AAA-sarjaa siirtymään pois itärannikolta. Schindler siirtyi AAA-sarjaan vuonna 1940 voittaen Bronx Coliseum Indoor -mestaruuden. Myöhemmin Schindler siirtyi ARDC-sarjan presidentiksi kuuden vuoden ajaksi. Schindler voitti ARDC-mestaruuden vuosina 1940, 1945, 1946 ja 1948. Vuosina 1947–1948 Schindler voitti 53 Midget cars -kilpailua. Schindler menehtyi Sprint car -kilpailussa Allentownissa Pennsylvaniassa vuonna 1952.


title: Bill Schindler

text: Schindler on valittu National Sprint car Hall of Fameen vuonna 1998, National Midget Auto Racing Hall of Fameen vuonna 1985 ja New England Auto Racers Hall of Fameen vuonna 2004.


title: Käsipallo kesäolympialaisissa 1992

text: Barcelonan vuoden 1992 kesäolympialaisissa pelattiin käsipalloa sekä miehissä että naisissa. Miesten käsipallokullan vei IVY:n joukkue ja naisten turnauksessa voiton vei Etelä-Korea.


title: CB Granada

text: Club Baloncesto Granada SAD oli granadalainen koripalloseura. Seura perustettiin vuonna 1994 ja se pelasi ACB:ssä kaksitoista kautta.


title: CB Granada

text: Vuonna 1994 asianajaja José Luis Lopez Cantal perusti seuran. Granada pelasi ensimmäiset kautensa Liga Española de Baloncesto Amateurissa, ennen kuin nousi kaudeksi 1996–1997 ACB:hen. Ensimmäinen kausi päättyi tyydyttävään kolmanteentoista sijaan. Seura pelasi pääsarjatasolla kolme kautta, ennen kuin putosi Liga Española de Baloncestoon kaudella 1998–1999. Seura kärsi talousongelma, eikä sarjanousu onnistunut kuin vasta vuonna 2001. Kaudella 2002–2003 Granada sijoittui sarjan viimeiseksi ja joutui hakemaan vauhtia uudestaan toiseksi korkeimmalta sarjatasolta. Vuonna 2004 seura teki paluun pääsarjaan ja pääsi vuoden päästä Espanjan Supercupin finaaliin. Viimeisessä ottelussa TAU Cerámica oli kuitenkin parempi ja voitti ottelun ainoastaan 61–55.


title: CB Granada

text: Kauden 2010–2011 päätteeksi seura putosi Espanjan toiselle sarjatasolle. Granada putosi vielä kauden 2011–2012 jälkeen kolmannelle sarjatasolle. Kauden jälkeen seura ilmoitti lopettavansa toimintana suurten talousongelmien takia.


title: Danielle Evans

text: Danielle "Dani" Evans (s. 7. kesäkuuta 1985 Little Rock, Arkansas) on yhdysvaltalainen malli. Toukokuussa 2006 hän voitti "Huippumalli haussa" -ohjelman kuudennen kauden. Palkintona oli 100 000 dollarin arvoinen sopimus CoverGirl-kosmetiikkayrityksen kanssa, sopimus Ford-mallitoimiston kanssa ja kuvasarja "Elle"-lehteen.


title: Amanda Lindhout

text: Amanda Lindhout (s. 12. kesäkuuta 1981) on kanadalainen journalisti, joka työskenteli iranilaiselle Press TV-yhtiölle kirjeenvaihtajana Bagdadista. Lindhoutia pidettiin panttivankina Somaliassa 23. elokuuta 2008 alkaen 15 kuukauden ajan. Hänet vapautettiin 25. marraskuuta 2009.


title: Amanda Lindhout

text: Amanda Lindhout toimi ennen sieppaamistaan freelancetoimittajana televisiossa ja lehdissä. Irakissa hän työskenteli kirjeenvaihtajana Iranilaiselle englanninkieliselle televisiokanavalle Press TV:lle. Lisäksi hän on kiertänyt eri Afrikan maissa tehden juttuja ranskalaisille tv-yhtiöille. Hän oli hyvin kokenut kriisialueiden toimittaja.


title: Amanda Lindhout

text: Lindhout siepattiin 23. elokuuta 2008 hänen ollessaan matkalla Hawa Abdin pakolaisleiriin Afgooyeen. Al Jazeera julkaisi 17. syyskuuta 2008 videon jolla esiintyi siepattu Lindhout ja toinen siepattu, Nigel Brennan. Videolla Lindhout on asemiesten ympäröimä ja hunnutettu. 13. lokakuuta sieppaajat vaativat 2,5 miljoonaa dollaria lunnaina uhaten tappaa Lindhoutin 15 päivän kuluttua.


title: Stadionrock

text: Stadionrock () on rockmusiikin suuntaus, joka syntyi 1970-luvun puolivälissä, kun hard rock- ja heavy metal -yhtyeet pyrkivät vahvistamaan suosiotaan. Tällöin musiikki muuttui aiempaa kaupallisemmaksi ja radioystävällisemmäksi. Stadionrockin tunnusmerkkejä ovat kappaleiden hiottu tuotanto sekä voimakkaat, yhteislaulutyyliset kertosäkeet, jotka ovat tyypillisiä niin tyylilajin hard rock- kuin power ballad -tyylisissä esityksissäkin.


title: Stadionrock

text: Kuuluisimpia stadionrockyhtyeitä ovat olleet Journey, Foreigner, Boston, REO Speedwagon ja Styx. Ne olivat samalla 1970-luvun puolivälin ja lopun suosituimpia yhtyeitä.


title: Tommy Suoraniemi

text: Tommy Roger Suoraniemi (s. 28. helmikuuta 1969 Tensta) on ruotsalainen käsipalloilija, Euroopan mestari ja olympiamitalisti.


title: Tommy Suoraniemi

text: Suoraniemi oli mukana Ruotsin joukkueessa sen voittaessa olympiahopeaa Barcelonasta 1992. 23-vuotias Suoraniemi pelasi alkulohkossa yhden ottelun tehden neljä maalia Ruotsin 22–15-voittoon päättyneessä ottelussa Brasiliaa vastaan. Euroopan mestaruuden Suoraniemi voitti Ruotsin joukkueessa vuonna 1994.


title: Tommy Suoraniemi

text: Seuratasolla Suoraniemi on edustanut ruotsalaista HK Drottia.


title: Tommy Suoraniemi

text: Suoraniemi valittiin vuonna 2016 Suomen naisten käsipallomaajoukkueen päävalmentajaksi.


title: Myrseeni

text: Myrseeni (CH) on tyydyttymätön monoterpeeni. Sitä esiintyy lukuisten eri kasvien eteerisissä öljyissä. Myrseeni on keltaista öljymäistä nestettä, jolla on miellyttävä tuoksu. Se liukenee ainakin etanoliin, kloroformiin ja bentseeniin.


title: Myrseeni

text: Myrseeniä esiintyy melko paljon laakeripuun ("Laurus nobilis"), verbenan ("Lippia citriodora") ja "Myrcia"-suvun kasvien, joista yhdiste on saanut nimensä, eteerisissä öljyissä.. Myrseeniä on lisäksi muun muassa vuohenputkessa ja kukkien tuoksuissa ja semiokemikaalina eliöiden viestinnässä. Yhdiste antaa maun humalalle ja hajun suopursulle yhdessä ledolin ja palustrolin kanssa .


title: Myrseeni

text: Myrseeniä voidaan eristää suoraan kasvien eteerisistä öljyistä. Synteettistä myrseeniä valmistetaan pineenin pyrolyysin avulla. Toisinaan myrseeniä käytetään hajuvesissä sen miellyttävän tuoksun vuoksi. Tärkein käyttö on muiden hajuaineiden synteesi. Myrseenistä voidaan valmistaa rikkihapon avulla geraniolia ja edelleen sitraalia. Muita myrseenistä valmistettavia yhdisteitä ovat muun muassa mentoli, sitronellaali, sitronelloli ja linalooli.


title: Myrseeni

text: Yhdisteellä on todettu olevan myös hyttysiä karkottavia ominaisuuksia.


title: Gaius Ophonius Tigellinus

text: Gaius Ophonius Tigellinus (noin 15 - 69) oli roomalainen henkilö, joka toimi pretoriaanikaartin prefektinä Neron aikana.


title: Gaius Ophonius Tigellinus

text: Tigellinus oli alkujaan sisilialainen. Hän vietti nuoruutensa Caligulan siskojen Agrippinan ja Julia Livillan kodeissa. Tigellinuksella väitettiin olleen suhde kummankin naisen kanssa ja tästä syystä Caligula ajoi hänet maanpakoon. Claudius antoi hänen palata Roomaan. Tigellinus teki vaikutuksen Neroon hevosenkasvatustaidoillaan. Nero nimittikin hänet kaupungin vartioiden päälliköksi ("praefectus vigilum"). Vuonna 62 hänet nimitettiin Burruksen seuraajaksi pretoriaanikaartin prefektinä Faenius Rufuksen kanssa. Tigellinus osallistui Pison salajuonen paljastukseen ja tästä hyvästä hänelle myönnettiin triumfaattorin tunnukset. Tigellinus seurasi Neron mukana tämän Kreikanmatkallaan. Neron kuoleman jälkeen Galba erotti Tigellinuksen ja ainoastaan hänen ystävänsä Vinius pelasti hänet kuolemalta. Otho sai kuitenkin hänet tekemään itsemurhan.


title: Jussi S. Jauhiainen

text: Jussi Sakari Jauhiainen (s. 13. lokakuuta 1963 Helsinki) on Turun yliopiston maantieteen professori. Sitä ennen hän on toiminut professorina Helsingin yliopistossa (1999–2002, kaupunkimaantiede) ja Oulun yliopistossa (2002–2009, suunnittelumaantiede).


title: Jussi S. Jauhiainen

text: Jauhiainen on ollut useaan otteeseen tutkimustehtävissä Suomen Akatemian rahoittamana ja lisäksi Marie Curie -tutkijana Saarlandin yliopistossa. Hän on työskennellyt Tarton yliopistossa vuodesta 1995 lähtien. Jauhiaisen tutkimuksen kohteina ovat aluepolitiikka, aluesuunnittelu ja aluekehitys, innovaatioiden ja tietoyhteiskunnan maantiede, innovaatiopolitiikka, kaupunkipolitiikka, talousmaantiede ja poliittinen maantiede.


title: Brooke Smith

text: Brooke Smith (s. 22. toukokuuta 1967 New York, New York) on yhdysvaltalainen näyttelijä. Hänet tunnetaan parhaiten Erica Hahnin roolista ABC:n draamasarjassa "Greyn anatomia". Hän on vieraillut myös esimerkiksi televisiosarjoissa "Mullan alla", "Kova laki", "Yli synkän virran" ja "Weeds" sekä näytellyt muun muassa elokuvissa "Uhrilampaat", "Bad Company" ja "Lainakengissä".


Kuninkaallisen laivaston luokitusjärjestelmä ja sen edeltäjät olivat järjestelmiä, joilla luokiteltiin Yhdistyneen kuningaskunnan merivoimien käytössä olevat sotalaivat 1600-luvun alusta 1800-luvun puoleen väliin saakka.


title: Kuninkaallisen laivaston luokitusjärjestelmä

text: Käytännöksi vuoden 1618 aikoihin otettu luokitusjärjestelmä kuitenkin muuttui jatkuvasti, kun siihen sovellettiin eri kriteerejä. Aluksi luokitellut alukset jaettiin neljään luokkaan ja myöhemmin kuuteen. Kriteerejä olivat mm. niiden täysmiehistö, tykkimiehistö, tykkien luku ja paino. Luokittelulla ei ollut juuri käytännön taktista merkitystä, mutta se saattoi vaikuttaa ajasta ja järjestelmästä riippuen esimerkiksi alusten kapteenien ja upseerien palkkaluokkiin.


text: Vuonna 1546 julkaistuun "Mr. Derrick's Appendixiin" jäljennetty luettelo on ensimmäisiä kuninkaallisen laivaston luokittelusta kertovia luetteloita. Tuolloin toiseksi viimeistä vuottaan eläneen kuninkaan Henrikin 58 aluksen laivasto luokiteltiin alusten tyyppien mukaan: Uudemman, vuonna 1604 laaditun luettelon mukaan laivojen luokittelussa oli jo ammattimaisempi ote, jossa alukset luokiteltiin niiden vetoisuuden eli niiden rungon tilavuutta kuvaavan luvun mukaan. Luettelon takana oli laivaston taisteluvälineiden tarkastaja () Limewray, joka laati virallisen luettelon kuninkaallisista laivoista ja telakoiden puolustuksista pari kuukautta Elisabet I:n kuoleman jälkeen uutta kuningasta Jaakkoa varten. Luokiteltuja laivoja, jotka kaikki kuuluivat saman "great ships" -luokan alle oli yhteensä 31, loput määriteltiin pinasseiksi ja kaleereiksi. Lukumäärät eivät anna oikeudenmukaista kuvaa koko Britannian laivastosta, sillä vain osan laskettiin kuuluvan kuninkaalliseen laivastoon. Esimerkiksi Lontoon kaupungille ja yksityisille kuuluneita yli satatonnisia laivoja oli satoja.


text: Vuoden 1604 luokitusjärjestelmä ei ollut vielä virallinen, mutta antoi suuntaa sitä seuranneelle luokitukselle, jonka mukaan saattaa päätellä laivojen koon kasvaneen tai ainakin vetoisuuden laskentatavan muuttuneen. Joka tapauksessa 1600-luvun alussa varmasti vanhentuneet kaleerit oli jätetty jo pois luettelosta. Laivaston komission raportti vuodelta 1618 luokitteli sotalaivat vetoisuuden mukaan seuraavasti:


text: Kaarle I määräsi hallintonsa alussa 1626 tehtäväksi uuden luettelon, jossa suurille laivoille annettiin ensimmäistä kertaa luokat, joskin luokkaa merkitsevän termin "rate" tilalla oli tuolloin vielä arvoa tai sijaa merkitsevä "rank". Niinpä esimerkiksi "Ship Royal" oli nyt "first-rank" tai pitemmin "ship of the first rank". Luettelon nimi kuului kokonaisuudessaan "Uudet luokat merimiesten palkkoja varten, hänen kuninkaansa laivaston komission vahvistamat, hänen kuninkaansa useiden laivaluokkien ja upseerien arvojärjestyksen mukaan". Luokkia oli nyt kuitenkin kuusi, jotka jaettiin kukin kahteen alaluokkaan niiden rajoituksina toimivien ääripäiden mukaan. Järjestelmässä määriteltiin paremminkin palkkaluokat, kuin laivojen koot tai tykkiluvut ja eri kokoisten laivojen kapteeneille ja upseereille maksettiin eri kokoista palkkaa.


text: Vuonna 1632 Kaarle I hyväksyi korvaavan ja tarkemman luettelon. Edeltäjästä tuli nyt käyttää nimeä "vanha luettelo", jonka "uusi luettelo" korvasi. Luettelossa oli 38 laivaa, joista 4 kuului ensimmäiseen, 11 toiseen, 4 kolmanteen, 2 neljänteen, 10 viidenteen ja 2 kuudenteen luokkaan. Luettelossa kerrottiin myös jokaisen laivan tyyppi, miehistön lukumäärä, laivojen ulottuvuudet ja aseistuksen määrä.


text: 1745 amiraliteetissa huomattiin, ettei laivojen rakentamisessa ollut pidetty yllä mitään standardeja pitkään aikaan ja edellisen kerran rakentamista koskevia määräyksiä oli annettu vuonna 1719. Laivastoamiraali John Norrisin johtama komitea otti käyttöönsä kaikki laivaston upseerit ilman komennusta sekä laivanrakentajat, ja kehotti heitä antamaan suosituksia ja ehdotuksia sopivista miehistö- ja tykkimääristä eri alusluokille. Komitea sai työnsä valmiiksi seuraavana vuonna ja julkaisi uuden luokituksen 27. maaliskuuta 1746:


text:
Taulukon tonnit ovat pitkiä tonneja.
Valtiomiehen vuosikirjan 1865 mukaan vuonna 1816 käyttöön otetun ohjesäännön mukainen luokitus:


title: Unkarin sosialistinen työväenpuolue

text: Unkarin sosialistinen työväenpuolue (, MSZMP) oli Unkaria hallitseva kommunistinen puolue vuodesta 1956 vuoteen 1989. Puolue järjestettiin Unkarin työtätekevän kansan puolueesta vuonna 1956 Unkarin kansannousun aikaan Imre Nagyn ja sittemmin Neuvostoliiton tukeman János Kádárin ympärille.


title: Unkarin sosialistinen työväenpuolue

text: Puolueen pääsihteereinä toimivat János Kádár 32 vuoden ajan (1956 – 1988) ja hänen jälkeensä Károly Grósz 22. toukokuuta 1988 – 26. kesäkuuta 1989.


title: Unkarin sosialistinen työväenpuolue

text: Vuonna 1989 puolue irtisanoutui marxilaisuudesta, ja seuraavana vuonna se osallistui Unkarin ensimmäisiin monipuoluevaaleihin vuosikymmeniin.


title: Islannin cup

text: Islannin cup (sponsorinsa mukaan VISA-bikar) on vuosittain Islannissa järjestettävä kansallinen jalkapallokilpailu, joka pelataan pudotuspelijärjestelmällä. Cupin loppuottelu pelataan lokakuussa Reykjavíkissa Laugardalsvöllur-stadionilla Islannin pääsarjakauden ollessa lopuillaan. Cupin voittaja saa paikan Eurooppa-liigan karsintakierroksille.


title: Islannin cup

text: Ensimmäisen kerran cup-mestaruus ratkottiin vuonna 1960. Eniten voittoja on tähän mennessä KR Reykjavíkilla, yksitoista kappaletta.


Yhdysvaltain ilmavoimien esikuntapäällikkö () on Yhdysvaltain ilmavoimien korkea-arvoisin upseeri, Puolustushaarakomentajien neuvoston jäsen ja presidentin, puolustusministerin sekä ilmavoimaministerin neuvonantaja ilmavoimiin liittyvissä asioissa. Esikuntapäällikkö on vastuussa ilmavoimien materiaalihuollosta, organisaatiosta, suunnittelusta ja johtamisesta sekä hoitaa muita ilmavoimaministerin määräämiä tehtäviä.


title: Yhdysvaltain ilmavoimien esikuntapäällikkö

text: Esikuntapäällikön nimittää presidentti nelivuotiskaudeksi ja senaatin enemmistön tulee hyväksyä nimitys. Komentajaksi nimitettävällä tulee olla kokemusta puolustushaarojen yhteistoiminnasta.


title: Léon Moreaux

text: Léon Ernest Moreaux (10. maaliskuuta 1852 Féron, Ranska – 11. marraskuuta 1921 Rennes) oli ranskalainen ampuja ja olympiamitalisti. Hän osallistui sekä Pariisin olympialaisiin 1900, Ateenan välikisoihin 1906 että Lontoon olympialaisiin 1908. Moreaux voitti Pariisin kisoissa yhden hopean ja kaksi pronssia sekä Ateenan kisoissa kaksi kultaa, yhden hopean ja kaksi pronssia.


title: Léon Moreaux

text: Moreaux oli mukana Pariisin olympialaisissa mitalilajiensa lisäksi myös kaikkiin 300 metrin sotilaskiväärin henkilökohtaisiin kilpailuihin, 50 metrin vapaapistooliin sekä kyyhkysammuntaan. Hän osallistui vielä Lontoon olympialaisissa sotilaskiväärin joukkue- sekä asentokilpailuihin ja vapaapistooliin. Samana vuonna, 46-vuotiaana, Moreaux lopetti ammattimaisen kilpailu-uransa. Vielä vuonna 1911 hän kävi voittamassa henkilökohtaisen pronssimitalin maailmanmestaruuskisoista sijoittumalla sotilaskiväärin makuuasentokilpailussa kolmanneksi.


title: Léon Moreaux

text: Moreaux voitti Torinon MM-kisoissa 1898 kultaa vapaakiväärin makuuasennon sarjassa tuloksella 322.


title: Léon Moreaux

text: Moreaux ampui vuonna 1898 maailmanennätyksen vapaakiväärin 40 laukauksen makuuasennon sarjassa tuloksella 322. Jesse Wallingford rikkoi ennätyksen seuraavana vuonna.


title: Luettelo seiväshypyn Suomen mestareista

text: Tämä on luettelo seiväshypyn Suomen mestareista. Seiväshypyn Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1910 asti voittaja ratkesi yhteistuloksen perusteella. Naiset ovat kilpailleet Suomen mestaruudesta vuodesta 1994 lähtien.


title: Luettelo seiväshypyn Suomen mestareista

text: Miehet ("* = Molempien jalkojen yhteistuloskilpailu")


title: Luettelo seiväshypyn Suomen mestareista

text: Naiset


title: American Airlinesin lento 77

text: American Airlinesin lento 77 oli kolmas syyskuun 11. päivän iskujen aikaisista matkustajakonekaappauksista ja terroristit lensivät sen päin Pentagonia. Lennon oli määrä olla Yhdysvaltain sisäinen lento Washington Dullesin kansainväliseltä lentoasemalta Los Angelesin lentoasemalle, mutta viisi terroristia kaappasi koneen alle puoli tuntia nousun jälkeen. Kaappaajat ryntäsivät ohjaamoon ja pakottivat matkustajat koneen taka-osaan. Terroristien lentäjänä toimi oletettavasti Hani Hanjour, joka oli koulutettu tähän aikaisemmin. Kaappaajien tietämättä matkustajat ehtivät soittaa läheisilleen ja kertoa kaappauksesta lennon aikana.


title: American Airlinesin lento 77

text: Lentokone törmäsi Pentagonin läntiseen julkisivuun kello 9.37 EDT. Kaikki koneessa olleet 64 ihmistä ja 125 Pentagonin iskukohdassa ollutta kuolivat, mukaan lukien kaappaajat. Useat ihmiset todistivat törmäyksen ja uutistoimistot alkoivat raportoida tapauksesta minuuteissa. Isku vaurioitti vakavasti Pentagonia ja sytytti suuren tulipalon. Osa rakennuksesta romahti ja palokunta käytti päiviä saadakseen sammutettua rakennuksen täysin. Tuhoutunut osa Pentagonista jälleenrakennettiin vuonna 2002 ja se otettiin käyttöön 15. elokuuta 2002.


title: American Airlinesin lento 77

text: Turmassa kuolleiden muistoksi rakennettiin Pentagon Memorial rakennuksen pihalle. Se on 7800 neliömetrin laajuinen puisto, jossa on 184 penkkiä, yksi jokaisen uhrin muistolle.


title: American Airlinesin lento 77

text: American Airlinesin lennon 77 kaappaajien johtaja oli Hani Hanjour, joka lensi koneen päin Pentagonia. Hanjour tuli Yhdysvaltoihin ensimmäisen kerran vuonna 1990.


title: American Airlinesin lento 77

text:
Hanjour harjoitteli CRM Airline Training Centerissä Scottsdalessa, ansaiten FAA:n kaupallisen lentäjän lupakirjan (CPL) huhtikuussa 1999.
Hän oli halunnut Saudi Arabian kansallisen lentoyhtiön liikennelentäjäksi, mutta hylättiin kun hän saapui siviili-ilmailuopistoon Jeddassa vuonna 1999. Hanjourin veli kertoi myöhemmin hänen turhautuneen etsiessään työtä, ja alkaneen kääntää kiinnostustaan enemmän kohti uskonnollisia tekstejä.
Hanjour palasi Saudi Arabiaan saatuaan lentolupakirjan, mutta lähti uudelleen loppuvuodesta 1999 kerrottuaan perheelleen menevänsä Arabiemiraatteihin lentäjäksi.
Todellisuudessa hän meni Afganistaniin, missä Al Qaidan jäsenet etsivät erikoistaitoisia miehiä. He olivat jo valinneet "Hamburg cell" -ryhmän jäsenet. Al Qaidan johtajat valitsivat Hanjourin johtamaan neljättä kaappausryhmää.
CIA:n "Bin Laden Issue Station" –ryhmä oli saanut selville, että kahdella muulla kaappaajalla, al-Hazmia ja al-Mihdharilla oli useita viisumeita Yhdysvaltoihin ennen 11. syyskuuta. Kaksi FBI:n agenttia yritti ilmoittaa siitä FBI:n päämajaan, mutta CIA:n upseerit kielsivät heitä.
Joulukuussa 2000 Hanjour saapui San Diegoon ja liittyi Nawaf al-Hazmin ja Khalid al-Mihdharin joukkoon, jotka olivat olleet San Diegossa tammikuusta 2000 lähtien. Pian saapumisen jälkeen Hanjour ja Hazmi lähtivät Mesaan, Arizonaan, jossa Hanjour pääsi harjoittelijaksi Arizona Aviationiin.
Huhtikuussa 2001 he siirtyivät Falls Churchiin Virginiaan, jossa he odottivat muiden kaappaajien saapumista. Yksi niistä miehistä, Majed Moqed saapui 2. toukokuuta 2001 lennon 175 kaappaajien Ahmed al-Ghamdin kanssa Dubaista Dullesin kansainväliselle lentoasemalle. He majoittuivat samaan asuntoon Hazmin ja Hanjourin kanssa.
21. toukokuuta 2001 Hanjour vuokrasi huoneen Patersonista, New Jerseystä, jossa hän vietti muiden kaappaajien kanssa aikaa aina elokuun loppuun saakka. Viimeinen lennon 77 kaappaaja, Salem Al-Hazmi, saapui Abdulaziz al-Omarin (American Airlinesin lennon 11 kaappaaja) kanssa 29. kesäkuuta 2001 John F. Kennedyn kansainväliselle lentoasemalle Arabiemiraateilta. He majoittuivat Hanjourin kanssa.
Hanjour sai ohjeistuksen ja suoritti harjoituslentoja Air Fleet Training Systemsin simulaattoreilla Teterborossa, New Jerseyssä ja Caldwell Flight Academyssä Fairfieldissä, New Jerseyssä. Hanjour muutti pois Patersonissa sijainneesta huoneesta ja saapui motelli Valenciaan Marylandin Laureliin, 2. syyskuuta 2001.
10. syyskuuta Nawaf al-Hazmi liittyi muiden kaappaajien seuraan, kirjautui sisään Marriott –hotelliin Herndonissa Virginiassa, Dullesin lentoaseman lähellä.


title: American Airlinesin lento 77

text: American Airlinesin lennon 77 koneena oli Boeing 757-223 rekisteriltään N644AA. Lennon miehistöön kuuluivat kapteeni Charles Burlingame, perämies David Charlebois ja matkustamohenkilökunnan jäsenet Michele Heidenberger, Jennifer Lewis, Kenneth Lewis ja Renee May. Koneen matkustajakapasiteetti oli 188 matkustajaa, mutta lennolla oli mukana vain 58 matkustajaa (n. 33% koneen kapasiteetista). American Airlinesin mukaan tiistait olivat viikon hiljaisimpia päiviä – saman lennon matkustajamäärä oli edellisinä kolmena kuukautena ollut alhaisin nimenomaan tiistaisin.


title: American Airlinesin lento 77

text:
Syyskuun 11:nnen päivän aamuna 2001, viisi kaappaajaa saapui Dullesin kansainväliselle lentoasemalle. Kello 7:15, Khalid al-Midhar ja Majed Moqed tekivät lähtöselvityksen lennolle 77 ja saapuivat turvatarkastukseen muutamia minuutteja myöhemmin kello 7:18. Molemmat miehet jäivät kiinni metallinpaljastimesta, ja he joutuivat menemään läpi vielä toisen kerran. Moqed jäi kiinni toisekin kerran, ja turvatarkastaja tutki hänet uudelleen. Hazmin veljekset tekivät lähtöselvityksen yhdessä kello 7.29. Hani Hanjour teki lähtöselvityksen hieman myöhemmin ja saapui turvatarkastukseen kello 7:35. Hazmin veljekset tulivat turvatarkastukseen hieman Hanjourin jälkeen. Turvatarkastuksessa ei koskaan selvinnyt mikä aiheutti hälytyksen metallinpaljastimessa. Turvakameran kuvista näkyi myöhemmin, että Nawaf Hazmilla näytti olevan tunnistamaton esine takataskussaan. FAA oli kieltänyt lennoilla kaikki veitset joiden terä on yli neljä tuumaa.
Jokainen kaappaaja joutui laukkujen ylimääräiseen tarkastukseen. Hanjour, al-Midhar ja Moqed joutuivat tarkastukseen tietokoneavusteisen laukkujen läpivalaisun takia, kun taas Hazmin veljekset joutuivat tarkistukseen koska he eivät esittäneet kunnollisia henkilötodistuksia, ja lentoyhtiön työntekijä katsoi heidät epäilyttäviksi. Hanjour, Midhar ja Nawaf al-Hazmi eivät ottaneet lennolle mukaan laukkuja. Moqedin ja Salem al-Hazmin laukut menivät henkilökunnan mukana koneeseen. Noin kello 7:50 kaikki viisi kaappaajaa olivat veitsineen päässeet turvatarkastuksen läpi.
Lento 77 oli aikataulunmukaisesti valmiina lähtöön kohti Los Angelesia kello 8:10, portilla D26. Koneessa oli 58 matkustajaa, mukaan lukien viisi kaappaajaa. Kaappaajat mukaan lukien, koneessa oli 64 henkilöä, joista 26 miehiä, 22 naisia ja viisi 3-11-vuotiasta lasta. Hanjour istui paikalla 1B ja al-Hazmin veljekset istuivat ensimmäisessä luokassa paikoilla 5E ja 5F. Moqed ja al-Midhar istuivat taaempana turistiluokassa, paikoilla 12A ja 12B. Lento 77 lähti portilta rullaamaan kohti kiitotietä 30 ajallaan kello 8:20.


title: American Airlinesin lento 77

text:
Tutkintaryhmä arvioi, että lento kaapattiin 8:51 ja 8:54 välisenä aikana, pian sen jälkeen kun American Airlinesin lento 11 oli osunut World Trade Centeriin, ja pian United Airlinesin lennon 175 kaappauksen jälkeen. Viimeiset tavalliset radioviestit lähetettiin koneesta lennonjohdolle kello 8:50:51. Toisin kuin kolmella muulla lennolla, tältä lennolta ei tiettävästi ketään puukotettu, tai ilmoitettu pommiuhkaa. Kello 8:54 kone alkoi vaihtaa kurssiaan normaalilta lentoreitiltään, ja kääntyi etelään. Noin kello 8:56 kone oli kääntynyt ympäri, toistotutkavastain kytketty pois päältä.
Tässä vaiheessa FAA oli tietoinen että koneessa on hätätilanne. Siinä vaiheessa American Airlinesin lento 11 oli jo osunut World Trade Centerin pohjoistorniin, ja United Airlinesin lennon 175 tiedettiin kaapatun ja oli vain muutaman minuutin matkan päässä etelätornista. Saatuaan tietää tästä ja toisesta American Airlinesin koneen kaappauksesta, ja United Airlinesin kaappauksista, American Airlinesin varajohtaja Gerard Arpey määräsi maanlaajuisesti kaikki American Airlinesin lennot jäämään toistaiseksi maahan. Indianapolisin lennonjohtokeskus, kuten myös American Airlinesin oma tilannekeskus yrittivät monta kertaa saada yhteyttä koneeseen – turhaan. Tässä vaiheessa kone oli kaapattu, ja se oli lentämässä tutkarajoitetun alueen yläpuolella. Koska lennonjohtajat eivät saaneet koneeseen radioyhteyttä, Indianapolisin lennonjohtokeskus tiedotti että Boeing 757 on mahdollisesti tuhoutunut kello 9:09.
Koneessa olleet ihmiset soittivat tuttavilleen jotka eivät olleet lennolla. Kello 9:12 lentoemäntä Renee May soitti äidilleen, Nancy Maylle Las Vegasiin. Kaksi minuuttia kestäneen puhelun aikana May kertoi että koneen on kaapannut kuusi henkilöä, ja miehistö ja matkustajat olivat siirtyneet koneen takaosaan. May pyysi äitiään olemaan yhteydessä American Airlinesiin, jonka hän ja miehensä tekivätkin. American Airlines oli jo tietoinen kaappauksesta. Kello 9.16 ja 9.26 välisenä aikana matkustaja Barbara Olson soitti miehelleen, Yhdysvaltain varaoikeuskansleri Theodore Olsonille, ja kertoi että kone on kaapattu ja kaappaajilla on mattoveitset ja puukot. Hän kertoi, että matkustajat ja miehistön jäsenet olivat siirtyneet matkustamon takaosaan, ja kaappaajat eivät olleet tietoisia hänen puhelustaan. Noin minuutin keskustelun jälkeen puhelu katkesi. Theodore Olson otti yhteyttä oikeusministeriön komentokeskukseen, ja yritti myös olla yhteydessä oikeuskansleri John Ashcroftiin - turhaan. Noin viisi minuuttia myöhemmin Barbara Olson soitti uudelleen, ja kertoin miehelleen että “lentäjä” (mahdollisesti Hanjour) ilmoitti sisäpuhelimella koneen olevan kaapattu, ja kysyi ”mitä käsken lentäjää tekemään?” Ted Olson kysyi koneen sijaintia, ja hän kertoi että kone lensi matalala asuinalueen yläpuolella Ted kertoi Barbaralle World Trade Centerin iskuista, ja puhelu katkesi.
Dullesin lennonjohto havaitsi koneen tutkassa, kun se oli lähestymässä Washingtonia, ja laskeutuen nopeasti. Lennonjohtajat luulivat konetta aluksi hävittäjäksi nopeuden ja sen liikkeiden takia. Reaganin lentoaseman lennonjohtajat pyysivät ilmavoimien Lockheed C-130 Hercules-konetta tunnistamaan ja seuraamaan konetta. Lentäjä, everstiluutnantti Steven O'Brien kertoi heille koneen olevan Boeing 757 tai 767, ja siinä on hopeanvärinen runko, joka tarkoittaisi sen olevan mahdollisesti American Airlinesin kone. Hänellä oli aluksi vaikeuksia nähdä konetta kaukaa, mutta näki sitten valtavan tulipallon, ja aluksi oletettiin, että se oli osunut maahan. Lähestyessään Pentagonia, hän näki koneen iskeytymiskohdan rakennuksen länsipuolella, ja raportoi Reaganin lennonjohtoon, ”näyttää siltä että kone on osunut Pentagoniin”.


title: American Airlinesin lento 77

text:
Tutkintakomitean raportin mukaan kun lento 77 oli 8 kilometriä Pentagonista länteen päin, se teki 330 asteen käännöksen. Käännöksen lopussa kone oli 670 metrin korkeudessa, tähdäten kohti Pentagonia ja Washingtonin kaupunkia. Hani Hanjour käänsi tehot maksimiin, ja ”sukelsi” kohti Pentagonia. Juuri ennen osumaa, kone lensi aivan maanpinnan yläpuolella, osuen viiteen valopylvääseen. Lento 77, lennettyään 853 km/h nopeudella Arlingtonin kansallisen hautausmaan yläpuolella, osui Pentagonin länsipuolelle kello 9:37:46, tappaen kaikki koneessa olleet 64 henkilöä. Kone osui Pentagonin ensimmäisen kerroksen tasoon, ja törmäyshetkellä konetta oli käännetty niin että oikea siipi oli hieman ylempänä. Koneen rungon etuosa tuhoutui törmäyksessä välittömästi, kun taas koneen peräpää siirtyi sekunnin murto-osassa syvälle Pentagonin sisään. Kaikkiaan kone lävisti 8/10 sekunnissa 94 metriä Pentagonin uloimmasta rakennuksesta aina viidenteen eli sisimpään asti aiheuttaen tulipallon joka kasvoi 61 metriä rakennuksen yläpuolelle.
Pentagonissa loukkaantui 106 henkilöä, jotka hoidettiin alueen sairaaloissa. Kenraaliluutnantti Timothy Maude oli korkea-arvoisin Pentagonissa kuollut upseeri.
Sillä puolella Pentagonia jonne kone osui, Pentagonia rajaavat Interstate 395 –tie ja Washington Boulevard. Motoristi Mary Lyman, joka oli I-395:llä, näki lentokoneen menevän yli ”nopeasti ja jyrkässä kulmassa kohti maata”, ja näki sitten Pentagonista tulleen savupilven. Omar Campo oli leikkaamassa ruohoa takapihallaan, kun näki lentokoneen. Hän kertoi että pian näyn jälkeen ”koko maa tärisi, ja kaikkialla oli tulta”. Tietokoneohjelmoija Afework Hagos oli matkalla kotoaan töihin ja odotteli liikenneruuhkassa Pentagonin lähellä, kun kone lensi hänen ylitseen. ”Kuului huutoa, ja nousin ulos autosta kun kone tuli yli. Kaikki juoksivat pois eri suuntiin. Kone osui joihinkin valotolppiin ennen osumistaan Pentagoniin." Daryl Donley witnessed the crash and took some of the first photographs of the site.
"USA Today:n" toimittaja Mike Walter oli ajamassa Washington Boulevardilla, kun hän näki onnettomuuden. ”Katsoin ulos ikkunasta ja näin koneen, American Airlinesin suihkukoneen tulevan. Ja mietin, että tämä ei voi olla oikeassa paikassa, se on todella matalalla. Ja näin sen. Se meni juuri sinne ja osui Pentagoniin.


title: HMS Mary Rose

text: HMS Mary Rose on ollut nimenä kaikkiaan yhdeksälle Britannian kuninkaallisen laivaston alukselle.


title: Vladislav Delay

text: Vladislav Delay on yksi Sasu Ripatin (s. 1976 Oulu) taiteilijanimistä. Hän on elektronista musiikkia esittävä artisti, joka on käyttänyt myös nimiä Luomo, Sistol, Uusitalo ja Conoco.


title: Ensimmäisen luokan sotalaiva

text: Ensimmäisen luokan sotalaiva oli Britannian kuninkaallisen laivaston luokittelu suurimmille linjalaivoille. Alusten koko ja niihin asennettujen tykkien lukumäärä sekä miehistön koko muuttuivat 250 vuoden kuluessa, jona luokitus oli käytössä. 1700-luvun alussa luokka sisälsi kolmikantiset yli 80-tykkiset alukset. Saman vuosisadan lopulla alusten miehistö oli yli 800 henkeä ja uppouma yli 2 000 pitkää tonnia.


title: Ensimmäisen luokan sotalaiva

text: Ensimmäisen kerran määriteltäessä luokkaa 1600-luvun alkupuoliskolla aluksilla oli vähintään 300 miestä. Vasta vuoden 1660 jälkeen luokitukseen lisättiin tykkien lukumäärä, joten ensimmäisissä aluksissa saattoi olla 60 tykkiä. Vuosisadan loppupuoliskolla niissä kuitenkin oli jo normaalisti 90–100 tykkiä. 1700-luvun alussa luokituksen perustaksi sota-aikana tuli 100 tykkiä. Rauhan aikana aluksilla oli tavallaisesti vain osittainen valmius.


title: Luomo

text: Luomo voi tarkoittaa seuraavaa:


title: Raippasammalet

text: Raippasammalet ("Anastrophyllum") aitomaksasammaliin kuuluva suku. Siihen kuuluu 6 Suomessa esiintyvää lajia.


title: Chuck Stevenson

text: Chuck Stevenson (15. lokakuuta 1919 Sidney, Montana, Yhdysvallat – 21. elokuuta 1995 Benson, Arizona, Yhdysvallat) oli yhdysvaltalainen Indianapolis 500- ja NASCAR-kuljettaja. Hän osallistui yhdeksään Indianapolis 500 -kilpailuun vuosina 1951–1954, 1960–1961 ja 1963–1965. Hän oli kuudes vuoden 1961 kilpailussa saavuttaen yhden pisteen. Stevenson kilpaili myös AAA- ja USAC-sarjoissa vuosina 1949–1954, 1960–1961 ja 1963–1965 saavuttaen neljä voittoa joista kaksi vuonna 1952, kun hän voitti AAA National -sarjan mestaruuden.


title: Chuck Stevenson

text: Stevenson ajoi kaksi kilpailua NASCAR-sarjassa vuosina 1955–1956, voittaen jälkimmäisenä vuonna Willow Springs Racewayllä.


title: Korvasammalet

text: Korvasammalet ("Jungermannia") on aitomaksasammaliin kuuluva suku. Siihen kuuluu 12 Suomessa esiintyvää lajia.


title: Len Sutton

text: Len Sutton (9. elokuuta 1925 Portland, Oregon – 4. joulukuuta 2006 Portland, Oregon) oli yhdysvaltalainen Indianapolis 500 -kuljettaja. Hän osallistui seitsemään Indianapolis 500 -kilpailuun vuosina 1958–1965. Hän oli toinen vuoden 1962 kilpailussa saavuttaen yhden palkintosijan ja kahdeksan MM-pistettä, joita ei ole laskettu F1 -tuloksiin. Hän kilpaili AAA- ja USAC -sarjoissa vuosina 1955–1965 voittaen kolmesti.


title: Len Sutton

text: Sutton palveli laivastossa toisessa maailmansodassa. Sodan jälkeen hän voitti Oregon Racing Association -mestaruuden vuosina 1949, 1950, 1954 ja 1955. Hän voitti myös Midget car racing -mestaruuden ennen siirtymistään Touring car -sarjaan. Sutton oli 31. Daytona 500 -kilpailussa vuonna 1963. Hän lopetti kilpailemisen vuoden 1965 jälkeen toimien usean vuoden ajan radiokommentaattorina Indianapolis Motor Speedwayllä.


title: Len Sutton

text: Sutton valittiin West Coast Stock Car Hall of Fameen vuonna 2005. Hän oli myös Oregon Sports Hall of Famen jäsen.


title: Len Sutton

text: Sutton kuoli kotikaupungissaan Portlandissa 81-vuotiaana syövän aiheuttamiin komplikaatioihin.


title: Puhetoimitus

text: Puhetoimitus eli puheakti eli puheteko () on kielitieteen ja kielifilosofian käsite. Puhetoimitus tarkoittaa lausumaa, joka ei totea asiantiloja vaan muuttaa niitä. Puhetoimituksia tutkii kielitieteellinen pragmatiikka.


title: Puhetoimitus

text: Jo kirkkoisät ja skolastiset filosofit olivat pohtineet sitä, kuinka sanomisella voidaan saada asioita aikaan. Saksalaisista kielifilosofeista Adolf Reinach (1883–1917) käsitteli sosiaalisia tekoja 1910-luvulla, ja Karl Bühler (1879–1963) käytti ensimmäisenä sanoja "puhetoimitus" ja "puheakti" tai "puheteko" () vuonna 1933.


title: Puhetoimitus

text: Puhetoimituksen käsite nykymuodossaan on peräisin John L. Austinin teoksesta "Näin tehdään sanoilla" ("How to Do Things with Words"). Teos perustuu luentosarjaan, joka pidettiin viimeisen kerran vuonna 1955 ja julkaistiin postuumisti vuonna 1962. Käsitteen taustana on mahdollisesti Ludwig Wittgensteinin myöhäisfilosofian kielipeli-käsite: lausumat voidaan selittää vain niistä toiminnoista käsin, joissa niitä käytetään. On tosin epävarmaa, tunsiko Austin Wittgensteinin ajatuksia, sillä he työskentelivät eri yliopistoissa — Austin Oxfordissa, Wittgenstein Cambridgessa — eikä Wittgensteininkaan ajatuksia julkaistu kuin postuumisti.


title: Puhetoimitus

text: Austinin jälkeen puhetoimituksen käsitettä on kehittänyt mm. John R. Searle.


title: Puhetoimitus

text: Austin lähti kumoamaan käsitystä, että totuusarvot olisivat keskeisimpiä kielen ymmärtämisen kannalta. Arkikielessä käytetään lauseita, jotka eivät pyri esittämään tosia eivätkä epätosia väitteitä. Tällaisia lauseita ovat esimerkiksi seuraavat:Austinin mielestä näillä lauseilla eivät ainoastaan "sanota" asioita vaan niillä "tehdään" asioita: niiden lausumisen jälkeen maailma on näköjään muuttunut olennaisilta osin. Niitä ei voi myöskään analysoida tosiksi tai epätosiksi, kuten ns. konstatiiveja (toteamuslauseita).


title: Puhetoimitus

text: Kun on tutkittu lapsen kielenoppimista, on havaittu, että kieliopillisten rakenteiden asemesta lapsi oppii käyttämään kieltä tiettyjen toimintojen suorittamiseksi. Oikeastaan ”puhetoimitusten omaksuminen edeltää puheen oppimista”.


title: Puhetoimitus

text: Austin nimittää näitä erityislauseita performatiiveiksi eli toimituslauseiksi, ja ne voidaan analysoida kelvoiksi tai epäkelvoiksi sen mukaan, miten niiden lausuminen täyttää luontumis- eli onnistuneisuusehdot. Ehtojen mukaan on oltava sovittu (konventionaalinen) menettely, sovittu tulos ja olosuhteiden ja toimijoiden on oltava asianmukaisia. Menettely on suoritettava moitteettomasti ja kokonaan. Osallistujilla on oltava tiettyjä aikeita ja heidän on mahdollisesti toimittava tulevaisuudessa tietyllä tavoin. Esimerkiksi lupaus on epäkelpo, jos lupaaja ei aio pitää lupaustaan. Vihkiminen on pätemätön, jos vihkijänä on omatekoinen pappi. Onnistuneisuusehdot voivat vaihdella kulttuureittain. Jos suomalainen mies sanoo vaimolleen: ”Täten eroan sinusta”, ei avioero ole pätevä. Islamilainen mies sen sijaan saa eron vaimostaan esittämällä tuon lauseen kolme kertaa.


title: Puhetoimitus

text: Konstatiivit eli toteamuslauseet esittävät tosia ja epätosia väittämiä siitä, miten hahmotamme tosimaailmaamme (esimerkiksi ”Matti ja Maija ovat aviopari”). Performatiivilauseet taas muuttavat tätä hahmotusta (esimerkiksi ”Julistan Matin ja Maijan avioeron päteväksi”) mutta eivät muuta aineellisia olioita joihin viittaavat. Lauseet vaikuttavat Karl Popperin maailmaan 3, eivät muualle. Stephen C. Levinsonin mukaan ne muuttavat tilanneyhteyttä eli kontekstia lisäämällä tai poistamalla propositioita tai presuppositioita eli väittämiä ja olettamuksia. On silti huomattava, että konstatiivilauseillakin voidaan suorittaa tiedottamisen ja todistelun akteja.


title: Puhetoimitus

text: Austin laajensi erotteluaan siten, että edellä kuvattujen läpinäkyvien toimituslauseitten ohelle tulevat niin sanotut perusperformatiivit; näihin "läpinäkymättömiin" performatiivilauseisiin voidaan ajatella liitettäväksi läpinäkyvä, "minä"-muotoinen performatiivilause. Esimerkiksi ”Mene!” on perusperformatiivi ja ”Täten määrään sinut menemään” on läpinäkyvä preformatiivi.


title: Puhetoimitus

text: Austinin mukaan puhetoimitusta lausuttaessa tehdään tarkasti ottaen neljänlaisia asioita. Hän nimittää lokuutioksi itse lausumista: siinä esitetään tietty lause, jolla on merkitys ja viittaussuhteet. Illokuutio tarkoittaa puhujan aietta eli intentiota: hän esittää väittämän, tarjouksen, lupauksen jne. Perlokuutio tarkoittaa, että kuulijassa koetetaan saada aikaan tiettyjä vaikutuksia yksityisessä puhetilanteessa; nuo vaikutukset saatavat olla toisenlaisiakin kuin puhuja tarkoitti. Neljäntenä on esittäminen, siis fyysinen tapahtuma.


title: Wartti Basket

text: Wartti Basket (lyhyemmin WB) on helsinkiläinen koripalloseura, jonka edustusjoukkue pelasi kaudella 2009–2010 I-divisioonassa. Wartti Basketissa pelataan monessa ikäluokassa mikroista A-junioreihin. Eri sarjoissa, valtakunnallisissa kilpasarjoissa tai paikallisissa aluesarjoissa, pelaa yli 20 warttilaista joukkuetta .


title: American Airlinesin lento 11

text: American Airlinesin lento 11 oli yksi syyskuun 11. päivän iskujen lennoista, jonka terroristit kaappasivat. Sen oli alun perin määrä olla Yhdysvaltain sisäinen lento Loganin kansainväliseltä lentoasemalta Bostonista Los Angelesin kansainväliselle lentoasemalle. Viisi terroristia kaappasivat koneen lennon aikana ja lensivät sen tarkoituksella New Yorkin World Trade Centerin pohjoistornia päin osana suunniteltuja hyökkäyksiä Yhdysvaltoja vastaan.


title: American Airlinesin lento 11

text: Viisitoista minuuttia ilmaan nousun jälkeen, kaappaajat vahingoittivat ainakin kolmea ihmistä ja pakottautuivat väkisin ohjaamoon syrjäyttäen lentäjän sekä perämiehen. Lentotunteja ottanut Mohamed Atta, jonka tiedettiin olleen al-Qaidan jäsen, otti lentokoneen lennettäväkseen. Ilmaliikenteen valvojat huomasivat pian, ettei miehistö enää vastannut heille ja ymmärsivät lennon joutuneen kaapatuksi, kun Atta lähetti heille matkustajille tarkoitetun kuulutuksen. Lisäksi kaksi koneessa ollutta lentoemäntää ottivat yhteyttä American Airlinesiin ja kertoivat kaappaajista sekä matkustajien ja miehistön loukkaantumisista.


title: American Airlinesin lento 11

text: Lentokone törmäsi pohjoistorniin kello 8.46 itärannikon aikaa. Isku tappoi kaikki 92 matkustajaa sekä kaappaajat. Ennen kuin kaappauksesta kerrottiin julkisuudessa, uutistoimistot raportoivat tapauksesta ja uskoivat sen olleen onnettomuus. Lentokoneen törmäys sekä sitä seurannut tulipalo saivat pohjoistornin romahtamaan, mistä seurasi lisää tappioita. Myöhemmin turmapaikkaa raivanneet löysivät ja tunnistivat useita lennolla olleiden jäänteitä, mutta kaikkia ei voitu tunnistaa.


title: American Airlinesin lento 11

text: Lento 11 on historian pahin ilmailukatastrofi, vaikkei kyseessä ollutkaan onnettomuus.


title: American Airlinesin lento 11

text:
American Airlinesin lennon 11 lentänyt kone oli Boeing 767-223ER, joka oli rakennettu vuonna 1987. Koneen rekisterinumero oli N334AA. Koneen matkustajakapasiteetti oli 158 matkustajaa, mutta 11. syyskuuta lennolla oli vain 81 matkustajaa, ja 11 miehistön jäsentä. Koneessa oli siis 58,2 prosenttia maksimikapasiteetista, joka oli korkeampi kuin normaalisti tiistaiaamuisin kyseisellä lennolla (edellisten kolmen kuukauden keskiarvo oli 39%). Lennon 11 miehistöön kuuluivat kapteeni John Ogonowski, perämies Thomas McGuinness, ja matkustamohenkilökunnan jäsenet Barbara Arestegui, Jeffrey Collman, Sara Low, Karen Martin, Kathleen Nicosia, Betty Ong, Jean Roger, Dianne Snyder ja Amy Sweeney.
Kaikki koneessa olleet 92 henkilöä kuolivat, mukaan lukien David Angell (tv-sarjan "Frasier" ohjaaja ja tuottaja), hänen vaimonsa Lynn Angell ja näyttelijä Benny Berenson, Anthony Perkinsin leski. "Family Guyn" luoja Seth MacFarlane oli varannut paikan lennolta, mutta saapui lentoasemalle myöhässä. Näyttelijä Mark Wahlberg sekä Leighanne Littrell, Backstreet Boysin laulajan Brian Littrellin vaimo, olivat myös varanneet paikat lennolta, mutta he vaihtoivat suunnitelmiaan viime hetkillä.


title: American Airlinesin lento 11

text: Mohamed Atta, kaappaajien johtaja, ja Abdulaziz al-Omari, saapuivat Portlandin kansainväliselle lentoasemalle Mainessa kello 5.41 EDT 11. syyskuuta 2001. He tekivät lähtöselvityksen Colgan Airin lennolle 5930, jonka oli määrä lähteä kello 6.00 Portlandista, ja lentää Bostoniin. Molemmilla kaappaajilla oli ensimmäisen luokan liput Portlandista Bostoniin, ja sieltä Los Angelesiin. Atta selvitti kaksi laukkua, Omarilla ei ollut laukkuja. Turvatarkastuksessa Attan laukku joutui tarkastukseen, mutta sieltä ei löydetty mitään. Lento Portlandista lähti ajallaan, ja saapui Bostoniin kello 6.45. Kolme muuta kaappaajaa, Waleed al-Shehri, Wail al-Shehri ja Satam al-Suqami saapuivat Loganin kansainväliselle lentoasemalle kello 6.45, ja jättivät vuokra-autonsa lentoaseman pysäköintialueelle. Kello 6.52 Marwan al-Shehhi, lennon 175 kaappaaja soitti Loganin lentoasemalta Attan matkapuhelimeen.


title: American Airlinesin lento 11

text:
Koska Atta ja Omari eivät olleet saaneet lentolippujaan lennolle 11 Portlandissa, he tekivät lähtöselvityksen ja menivät turvatarkastuksen läpi Bostonissa. Ruuhkaisessa lähtöselvityksessä Bostonissa, lentoyhtiön työntekijät eivät epähuomiossa vieneet Attan laukkuja lennolle 11. Suqami, Wail al-Shehri ja Waleed al-Shehri tekivät myös lähtöselvityksen Bostonissa. Wail al-Shehri ja Suwami ottivat molemmat yhden laukun; Waleed al-Shehrillä ei ollut laukkuja. Yksikään kolmesta kaappaajasta ei joutunut ylimääräisiin turvatarkastuksiin.
Kello 7.40 kaikki viisi kaappaajaa olivat koneessa, jonka oli määrä lähteä kello 7.45. Mohamed Atta istui liikemiesluokassa paikalla 8D Abdulaziz al-Omarin kanssa, joka istui paikalla 8G. Suqami istui paikalla 10B. Al-Shehrit istuivat ensimmäisessä luokassa paikoilla 2A ja 2B. Kello 7.46, minuutin aikataulusta jäljessä, kone sai luvan alkaa rullata portilta 32 kiitotielle. Kone nousi Loganin kansainvälisen lentoaseman kiitotieltä 4R kello 7.59.


title: American Airlinesin lento 11

text:
Tutkintakomissio arvioi, että kaappaus alkoi kello 8.14, kun lentäjät eivät enää vastanneet Bostonin lennonjohtokeskuksen viesteihin. Uskotaan, että Waleed al-Shehri aloitti kaappauksen. Kello 8.13.29 kun kone oli ylittämässä keskistä Massachusettsia 7 900 metrin korkeudessa, lentäjät vastaanottivat Bostonin lennonjohdolta pyynnön kääntyä oikealle 20 astetta. Kello 8.13.47 lennonjohto käski lentäjiä nousemaan 11 000 metriin, mutta ei saanut vastausta. Kello 8.16 kone ylitti 8 800 metrin korkeuden ja alkoi kääntyä alkuperäiseltä reitiltään. Lennonjohto yritti monta kertaa ottaa yhteyttä lentoon 11, mutta ei saanut vastausta, ja kello 8.21 koneen toistotutkavastain kytkettiin pois päältä.
Viitaten lentoemäntiin Amy Sweeney ja Betty Ong, jotka olivat olleet yhteydessä American Airlinesin johtoon kaappauksen aikana, kaappaajat olivat puukottaneet Karen Martinia ja Barbara Arestequita, ja matkustaja Daniel Lewiniä kurkkuun. Amerikkalais-israelilainen internet-yrittäjä Lewin oli palvellut upseerina Israelin puolustusvoimien Sayeret Matkal-erikoisyksikössä. Lewin istui paikalla 9B, ja Suqami istui suoraan hänen takanaan paikalla 10B. Tutkintakomissio epäili että Suqami oli yrittänyt puukottaa ja tappaa Lewinin koska hän olisi yrittänyt estää kaappauksen. Lewinin uskotaan olevan syyskuun 11:nnen päivän terroritekojen ensimmäinen kuolonuhri. American Airlinesin toimintakeksukseen soitetun neliminuuttisen puhelun aikana Ong kertoi ettei ohjaamosta tullut mitään viestejä matkustamoon, ohjaamoon ei päässyt, ja matkustajien vammoista. Hän kertoi kaappaajien istuinpaikat, joka helpotti myöhemmin tutkijoita selvittämään heidän henkilöllisyytensä.
Kello 8.23.38 Atta yritti kuuluttaa matkustajille, mutta painoi väärää nappia, ja lähetti viestinsä Bostonin lennonjohtoon. Lennonjohtajat kuulivat Attan ilmoituksen ”Meillä on muutamia koneita. Pysykää vain hiljaa, niin pysytte hengissä. Palaamme kohta lentoasemalle.” Kello 8.24.56, hän kuulutti ”Kukaan ei saa liikkua. Kaikki tulevat pysymään hengissä. Jos yritätte tehdä joitain liikkeitä, vaarannatte itsenne ja koneen. Pysykää vain hiljaa.” Kuten aiemminkin, Atta luuli puhuvansa vain matkustajille, mutta hänen äänensä kuului myös lennonjohdossa. Lennonjohtajat nauhoittivat viestin. Attan viestien jälkeen lennonjohdolle selvisi että kone on kaapattu Kello 8.26 kone kääntyi etelään. Kello 8.32 FAA:n komentokeskus tiedotti FAA:n pääkonttoriin kaappauksesta.
Kello 8.33.59, Atta kuulutti: ”Kukaan ei saa liikkua. Olemme palaamassa lentoasemalle. Älkää yrittäkö tehdä mitään tyhmiä liikkeitä.” Kello 8.37.08 United Airlinesin lennon 175 lentäjät ilmoittivat lennonjohdolle lennon 11 sijainnin ja suunnan.


title: American Airlinesin lento 11

text: Kello 8.46.30 Mohammed Atta ohjasi koneen tarkoituksellisesti päin World Trade Centerin pohjoistornin pohjoissivua.


title: American Airlinesin lento 11

text:
Silminnäkijät näkivät koneen lentävän matalalla Manhattanin yläpuolella ja luulivat koneessa olevan hätätilanne. Luutnantti William Walsh New Yorkin pelastuslaitokselta (FDNY) näki lentokoneen: ”olimme siinä uskossa, että kone on putoamassa, mutta emme kuulleet mitään mekaanisia ongelmia. Emme voineet tajuta miksi American Airlinesin kone oli niin alhaalla Manhattanilla. Tavallaan odotimme koneen kääntyvän ja suuntaavan Hudson-joelle. Mutta se vain nousi hieman, ja suuntasi suoraan kohti World Trade Centeriä. Ja juuri ennen osumaa WTC:hen kone näytti lisäävän tehoja. Me vain katsoimme konetta, kunnes kaikki tapahtui, ja kone osui WTC:hen.”
Pohjoistornille aiheutuneet vahingot tuhosivat kaikki poistumistiet osumakohdalta alaspäin. Kaikki portaikot ja hissit 92:nnesta kerroksesta ylös olivat tuhoutuneet käyttökelvottomiksi, jättäen loukkuun 1 344 henkilöä. Sadat henkiöt kuolivat heti osuman seurauksena, loput jäivät ylös loukkuun ja kuolivat tuleen ja savuun, lopulliseen tornin romahtamiseen, tai hypättyään alas rakennuksesta. Palavaa polttoainetta pääsi ainakin yhden hissikuilun kautta leviämään ympäri rakennusta. Räjähdyksiä tapahtui ainakin 77:nnessa ja 22:nnessa kerroksessa, sekä katutasossa länsipuolen aulan luona.
Jules Naudet, ranskalainen kameramies, sekä Pavel Hlava, tšekkiläinen maahanmuuttaja, saivat kuvattua videoita onnettomuudesta. Wolfgang Staehlen taidenäyttelyyn Brooklyniin Lower Manhattania kuvaamaan asettama webkamera kuvasi joka neljäs sekunti kuvia myös lennosta 11 ja sen tuhosta, ja tornin romahtamisesta.
Uutistoimistot raportoivat ensin World Trade Centerissä tapahtuneesta räjähdysonnettomuudesta. CNN julkaisi kello 8.49 otsikon ”World Trade Center Disaster” (World Trade Centerin tuho). Myöhemmin CNN:n taloudellinen varajohtaja Sean Murtagh raportoi että suuri matkustajakone oli osunut World Trade Centeriin. Lopulta muutkin televisiokanavat alkoivat lähettää säännöllisesti uutislähetyksiä onnettomuuspaikalta. Presidentti George W. Bush oli juuri saapumassa Emma E. Brookerin kouluun Sarasotassa, Floridassa. Ensiksi luultiin osuman olevan onnettomuus, kunnes United Airlinesin lento 175 osui etelätorniin vain 17 minuuttia American Airlinesin lennon 11 osuman jälkeen.


title: Separoituva laajennus

text: Kuntateoriassa algebrallista kuntalaajennusta "L"/"K" sanotaan separoituvaksi, jos se voidaan muodostaa lisäämällä "K":hon "K":n suhteen separoituvan polynomin juuria. Tällöin jokaisella "L":n alkiolla β on "K":n suhteen separoituva minimaalipolynomi.


title: Separoituva laajennus

text: Separoituvuuden käsite on keskeinen Galois'n teoriassa. Kuntaa sanotaan perfektiksi, jos sen jokainen algebrallinen laajennus on separoituva. Tämä on yhtäpitävää sen kanssa, että kunnan jokainen äärellinen laajennus on separoituva. Edelleen kunta "F" on perfekti, jos ja vain josJälkimmäinen ehto on yhtäpitävää sen kanssa, että "F":n Frobeniuksen endomorfismi formula_1, on automorfismi.


title: Separoituva laajennus

text: Erityisesti kaikki karakteristikaa nolla olevat kunnat ovat perfektejä samoin kuin äärelliset kunnat. Epäseparoituvuuden vaikutukset näkyvät selvemmin primitiivisen alkion lauseessa ja kuntien tensorituloissa.


title: Islannin supercup

text: Islannin supercup on vuosittain Islannissa yleensä toukokuussa järjestettävä kansallinen jalkapallokilpailu, jossa edellisvuoden Islannin jalkapalloliigan (Úrvalsdeild) mestari ja Islannin cupin voittaja kohtaavat. Islannin supercupista on pelattu vuodesta 2003 lähtien.


title: Islannin supercup

text: Eniten supercup-voittoja on FH Hafnarfjörðurilla, joka on ollut kolmesti vastustajaansa parempi.


title: Tracy McGrady

text: Tracy McGrady (s. 24. toukokuuta 1979 Bartow, Florida) on yhdysvaltalainen koripalloilija. Hän pelasi NBA:ssa 15 kautta vuodesta 1997 alkaen joukkueinaan Toronto Raptors, Orlando Magic, Houston Rockets, New York Knicks, Detroit Pistons ja Atlanta Hawks. Hänen pisteiden valossa paras kautensa oli kausi 2002–2003, jolla hänellä oli liigan paras pistekeskiarvo (32,1), kuten myös kaudella 2003–2004 (28,0). Hän pelasi noina kausina Orlandossa. McGrady valittiin 2002 ja 2003 NBA:n ensimmäiseen, 2001, 2004 ja 2007 toiseen sekä 2005 ja 2008 kolmanteen . Lisäksi hän pelasi seitsemän kertaa (2001–2007).


title: Tracy McGrady

text: McGradyllä oli NBA-vuosinaan useita loukkaantumisia (muun muassa polvi-, nilkka- ja selkävammoja), joilla oli vaikutusta hänen myöhempään pelitasoonsa. Hänen pistekeskiarvonsa oli kaudesta 2000–2001 alkaen kahdeksan kertaa peräkkäin yli 20, mutta kauden 2008–2009 jälkeen enää alle 10. Lokakuussa 2012 hän siirtyi yksivuotisella sopimuksella kiinalaisseura Qingdao DoubleStar Eaglesiin.


title: Tracy McGrady

text: Kiinan-vierailunsa jälkeen McGrady pelasi keväällä 2013 San Antonio Spursissa. Elokuussa 2013 hän ilmoitti lopettavansa NBA-uransa, mutta piti mahdollisena vielä jatkavansa pelaajauraansa Kiinassa.


title: Tracy McGrady

text: McGrady on koripalloilija Vince Carterin kolmas serkku.


title: Petokala

text: Petokalat ovat kaloja, jotka käyttävät ravinnokseen muun muassa toisia kaloja. Petokaloja ovat esimerkiksi ahven, hauki, kuha, lohi yms. Myös muut kalat jotka eivät ole suoranaisesti petokaloja, saattavat alkaa syödä toisia kaloja iän ja koon myötä, kuten erilaiset särkikalat.


title: Engorged

text: Engorged on yhdysvaltalainen death-grind-yhtye. Se perustettiin Oregonin Portlandissa vuonna 1997. Yhtye on julkaissut neljä täyspitkää albumia, demon sekä kolme split-albumia muun muassa Fuck...I'm Deadin kanssa.


title: Engorged

text: Yhtye on saanut sanoituksiinsa vaikutteita lukuisilta kauhu- ja fantasiakirjailijoilta, kuten H. P. Lovecraftilta, Robert E. Howardilta, Frank Belknap Longilta ja Clark Ashton Smithiltä.


title: Hawthornen tehtaat

text:
Hawthornen tehtaat () olivat Western Electric-konserniin kuulunut tehdas Cicerossa, Illinoisissa. Hawthornen kylä kuului Ciceron kaupunkiin. Tehdas perustettiin vuonna 1905 ja se toimi vuoteen 1983. Tehdas valmisti mm. puhelimia, jääkaappeja ja tuulettimia. Tehdas työllisti parhaina vuosinaan 45 000 työntekijää.
1980-luvun puolivälissä Donald Shoemaker osti tehdasalueen ja rakennutti paikalle ostoskeskuksen.


title: Hawthornen tehtaat

text: Tehtaan nimi on jäänyt sekä teollisuustalouden että psykologian kirjoihin, koska 1930-luvun puolivälissä siellä tehtiin tuottavuuskokeita, joissa paljastui lääkkeiden plasebo-efektin kaltainen Hawthorne-ilmiö, eli että huomion kohteena oleminen muuttaa käyttäytymistä.


title: Hawthornen tehtaat

text: Alueella on nykyisin "Hawthorne Works Museum".


title: Wolvercote Cemetery

text: Wolvercote Cemetery on vuonna 1889 perustettu hautausmaa Oxfordissa, Englannissa. Se sijaitsee Wolvercoten kaupunginosassa Banbury Roadin varressa, kaupungin pohjoislaidalla.


title: Wolvercote Cemetery

text: Tavallisesta poiketen hautausmaa on jaettu eri uskontojen edustajille tarkoitettuihin osiin, muun muassa juutalaisille ja muslimeille. Hautausmaalle on haudattu monia venäläisiä, puolalaisia ja muita itäeurooppalaisia, jotka eivät ole kuuluneet Oxfordin seurakuntiin. Hautausmaan todennäköisesti kuuluisin hauta kuuluu kirjailija J. R. R. Tolkienille ja hänen vaimolleen Edithille, jotka on haudattu katolisten alueelle.


title: Wolvercote Cemetery

text: Vuosina 1999 ja 2001 Wolvercote Cemetery palkittiin ”vuoden hautausmaana” (Cemetery of the Year).


title: Johan Wrede

text: Johan Wrede (s. 18. lokakuuta 1935) on suomalainen kirjallisuudentutkija ja professori. Wrede toimi professorina Helsingin yliopistossa vuosina 1969–1995. Sitä ennen hän oli ollut ruotsalaisen kirjallisuuden dosentti ja vt. professori.


title: Johan Wrede

text: Wrede on ansioitunut myös J. L. Runebergin tutkijana. Hän käynnisti 1990-luvulla suomenruotsalaisen kirjallisuuden historiankirjoitushankkeen.


title: Johan Wrede

text: Hän on Wrede af Elimä -aatelissuvun edustaja ja Gerda Wrede-Paisscheffin veljenpoika. Taloustieteilijä Markus Jäntti on Johan Wreden vävy.


title: Önningebyn taiteilijasiirtokunta

text: Önningebyn taiteilijasiirtokunta oli taiteilijasiirtokunta, joka toimi maisemamaalari Victor Westerholmin johdolla Jomalassa Ahvenanmaalla 1800–1900-lukujen vaihteessa. Önningebystä tuli tärkeä ja innostava taiteilijoiden kokoontumispaikka, jossa harrastettiin ulkoilmamaalausta impressionismin hengessä. Suomalaisten ohella siellä vieraili ruotsalaisia ja myöhemmin myös virolaisia taiteilijoita. Ajankohtaan nähden huomattava osa taiteilijoista oli naismaalareita, kuten Elin Danielson, Amélie Lundahl ja Hanna Rönnberg.


title: Önningebyn taiteilijasiirtokunta

text: Önningeby sijaitsee noin viiden kilometrin päässä Maarianhaminasta. Sieltä oli aikanaan nopeat ja suorat laivayhteydet Tukholmaan ja Turkuun. Suosittuja aiheita olivat Saaristomeren luonto ja Önningebyn kylän näkymät. Lisäksi vierailijat maalasivat muotokuvia toisistaan. Siirtokunta toimi vuodesta 1886 vuoteen 1914 asti.


title: Önningebyn taiteilijasiirtokunta

text:
Önningebyläisille tärkeitä tyylisuuntia olivat ulkoilmarealismi ja valovaikutelmia korostava impressionismi, jotka olivat tulleet Suomeen Pariisin kautta. Usein ne sekoittuivat, mutta impressionismi sai vahvemman aseman 1880-luvun loppupuolella.
Impressionismi vaikutti Düsseldorfin koulun käyneeseen Victor Westerholmiin, joka alkoi siirtyä viimeistellystä realismista kohti nopeaa luonnosmaista sivellintekniikkaa ja puhtaampia värejä. Westerholmin ulkoilmamaalausta muistuttanut, mutta ateljeessa tehty teos "Lehmiä koivumetsässä" oli herättänyt hänessä tarpeen irrottautua Düsseldorfin opeista ulkoilmamaalauksen hyväksi. Samantyyppisiin päämääriin pyrkivän taiteilijaryhmän perustaminen vaikutti parhaalta tieltä kohti uudenlaista maalausta.


title: Önningebyn taiteilijasiirtokunta

text: Myös karelianismilla ja kansallisromanttisilla pyrkimyksillä oli vaikutusta siihen, että suomalaiset maalarit hakeutuivat maalaamaan Önningebyhyn ja Ahvenanmaalle ylipäätään. Ahvenanmaan luonto toimi jonkinlaisena vastineena Karjalalle. Westerholm kuvasikin melko herooisessa hengessä seudun maisemia, kuten näkymiä Knutsbodan vuorelta. Karelianismin läntisessä versiossa oli kuitenkin vähemmän kansallista paatosta.


title: Önningebyn taiteilijasiirtokunta

text: Önningebyn yhteisön taustalla oli 1870-luvulla perustettu tanskalainen Skagenin taiteilijasiirtokunta, jolla puolestaan oli ranskalaiset esikuvat. Önningebyn sanotaan olleen paitsi ensimmäinen, myös ainoa varsinainen taiteilijasiirtokunta Suomessa.


title: Önningebyn taiteilijasiirtokunta

text:
Yhteisö sai alkunsa pian sen jälkeen, kun Victor Westerholm oli asettunut Önningebyhyn vuonna 1885.
Westerholmin uusi ”Tomteboksi” nimetty koti sijaitsi Lemströmin kanavan rannalla. Vuodelta 1885 on peräisin muun muassa Westerholmin tunnettu maalaus "Eckerön postilaituri", joka on maalattu Eckerön posti- ja tullitalon edustalla.


title: Önningebyn taiteilijasiirtokunta

text: Tomtebo, Westerholmin ostama entinen kauppa, sopi pienikokoisena parhaiten perheen asunnoksi, joten hän rakennutti erillisen ateljeen. Tilaa ei riittänyt myöskään muille taiteilijoille, jotka vuokrasivat tiloja kylän maalaistaloista. Aluksi Westerholm aikoi muuttaa kokonaan Ahvenanmaalle. Harvaanasutulla saarella oli kuitenkin vaikea saada maalauksia myydyksi ja hänellä oli virka Turun piirustuskoulussa, joten Tomtebosta tuli kesäasunto.


title: Önningebyn taiteilijasiirtokunta

text: Westerholm kutsui siirtokuntaan vieraita heti kesällä 1886. Ensimmäisiä tulijoita olivat muun muassa Elin Danielson, Alex Federley, Ali Munsterhjelm ja Hanna Rönnberg. Myös ruotsalainen J. A. G. Acke tuli mukaan jo ensimmäisenä kesänä. Toisena kesänä mukaan liittyivät Eva Topelius ja ruotsalainen Edvard Westman.


title: Önningebyn taiteilijasiirtokunta

text: Siirtokunta toimi aktiivisimmin kuutena ensimmäisenä vuotenaan eli 1892 asti. Muiden muassa Elin Danielson ja Acke maalasivat tuolloin joka kesä Önningebyssä. Siellä järjestettiin juhlia, naamiaisia ja retkiä saaristoon, sekä maalattiin ulkoilmassa Pariisin ja Skagenin inspiroimina.


title: Önningebyn taiteilijasiirtokunta

text: Tässä vaiheessa lehdet seurasivat tapahtumia tiiviisti. Tieto levisi nopeasti, ja uusia tulokkaita ilmaantui tätäkin kautta. Runsas näkyvyys etenkin Turun lehdissä teki Önningebystä muodikkaan kohteen.


title: Önningebyn taiteilijasiirtokunta

text: Hanna Rönnberg oli Önningebyn ensimmäisiä vieraita, ja hän palasi sinne uskollisimmin yhä uudestaan. Rönnbergin maalaukset kuvasivat onnellisia maalaisihmisiä, ja hänen parhaat maalauksensa ovat Önningebystä 1890-luvulta. Hänen ensimmäisen kirjansa julkaisemisen 1899 jälkeen kirjailijan ura alkoi syrjäyttää maalausta. Hän kirjoitti Ahvenanmaalla kuulemastaan perinteestä ja kokemuksistaan Önningebyssä.


title: Önningebyn taiteilijasiirtokunta

text: Myös Elin Danielson maalasi paljon ihmisiä ja kylänäkymiä, joissa oli kyläläisiä. Westerholm taas maalasi enemmänkin puhtaita maisemia tai muotokuvia. Siirtokunnan ensimmäinen ruotsalainen taiteilija J. A. G. Acke maalasi myös parhaat maalauksensa Ahvenanmaalla. Hän käytti malleina kyläläisiä, kuten kalaa perkaavaa vanhaa naista ja maalaisia elonkorjuussa. Hän teki monumentaalisia talviaiheisia maalauksia muun muassa pilkkijöistä.


title: Önningebyn taiteilijasiirtokunta

text: Vuosina 1906–1913 Noor-Eestiksi kutsuttu joukko virolaisia maalareita ja kirjailijoita oleskeli Önningebyssä ja muuallakin Ahvenanmaalla. Mukana olivat ainakin Friedebert Tuglas (1907, 1909, 1910 ja 1913) Konrad Mägi (1906), Anton Starkopf (1913), Aleksander Tassa (1906 ja 1913), Rudolf Tassa ja Nikolai Triik (1906). Virolaisilla ja muilla Önningebyn taiteilijoilla oli yhteisiä näyttelyitä. Noor-eestiläisten Ahvenanmaalla vierailun satavuotismuistoksi Virossa järjestettiin kuvanveistokilpailu vuonna 2005. Önningebyhyn sijoitetun teoksen kilpailun voitti kuvanveistäjä Jüri Ojaver ehdotuksellaan "Penkki".


title: Önningebyn taiteilijasiirtokunta

text: Virolaisten Ahvenanmaalle matkustamisen taustalla oli Venäjän kiristynyt poliittinen tilanne. Monet virolaiset opiskelivat Pietarissa Stieglitzin taidekoulussa. Verisunnuntain levottomuuksiin 1905 osallistui virolaisia taideopiskelijoita, minkä seurauksena heidän opiskelunsa keskeytyivät. Radikaaleimmat, kuten Jaan Koort, Mägi, Triik ja Tassa erotettiin koulusta. Taantumuksen kiristyessä he päättivät lähteä Venäjältä ja pakotie kulki Suomen kautta. Triik ja Mägi opiskelivat jonkin aikaa Helsingissä, mutta parhaiten he viihtyivät Ahvenanmaalla, vaikka heidän lopullinen päämääränsä oli Pariisi. Myös kirjailija Friedebert Tuglas oleskeli vuodesta 1906 alkaen Suomessa ja myöhemmin Pariisissa poliittisena pakolaisena osallistuttuaan Venäjän vallankumousyritykseen ja kärsittyään vankilatuomion.


title: Önningebyn taiteilijasiirtokunta

text: Nuorille virolaisille taiteilijoille Ahvenanmaan luonto oli innostava kokemus, joka ilmenee heidän tuotannostaan ja säilyneestä kirjeenvaihdostaan. Friedebert Tuglasin kirjoitusten kautta Ahvenanmaan kesistä tuli suorastaan kulttuurihistoriallinen legenda.


title: Önningebyn taiteilijasiirtokunta

text: Siirtokunta toimi kolmenkymmenen vuoden ajan, mutta se alkoi hiljentyä jo kuuden ensimmäisen vuoden jälkeen. Westman ja Rönnberg suuntautuivat tuolloin enemmän Skagenin kuin Ahvenanmaan suuntaan ja J. A. G. Acken vierailut harvenivat. Acke oli tehnyt Pariisin salonkia varten monumentaalista talviaiheista maalausta. Hän oletti talvisen ulkoilmamaalauksen saavan menestystä jo eksoottisuutensa ja vaativuutensa takia, mutta maalausta ei hyväksytty edes näyttelyyn mukaan. Tapaus vähensi hänen kiinnostustaan Ahvenanmaahan.


title: Önningebyn taiteilijasiirtokunta

text: Lopulta ensimmäisen maailmansodan puhkeaminen katkaisi siirtokunnan toiminnan. Muut kuin vakituiset asukkaat eivät saaneet oleskella Ahvenanmaalla, joten Tomteby pysyi tyhjänä koko sodan ajan.


title: Önningebyn taiteilijasiirtokunta

text: Westerholm palasi sodan päätyttyä 1918 ja maalasi innokkaasti, mutta hän sairastui ja kuoli vuonna 1919. Samana vuonna kuolivat myös Elin Danielson ja Ellen Favorin. Westman oli kuollut jo pari vuotta aiemmin. Hanna Rönnberg ja Anna Wengberg tulivat Önningebyhyn vielä tämänkin jälkeen, mutta siirtokunnan hengestä ei ollut enää mitään jäljellä.Önningebyssä on taide- ja kulttuurihistoriallinen museo, jossa on esillä taidetta sekä esineitä ja kuvia Önningebyn taiteilijoiden ajalta. Museon johtajana toimii etnologi Kjell Ekström, joka on kirjoittanut monia kirjoja niin Önningebyn yhteisöstä kuin muustakin ahvenanmaalaisesta taiteesta. Museossa on tehty aiheesta pääosin arkistokuvista koostuva dokumenttifilmi "Bland kor, björkar och paletter", jonka musiikin sävelsi Arvo Pärt. Yhteistyössä virolaisten kanssa järjestetään Tallinnassa Viron kansallismuseossa 2011 näyttely Önningebyn naismaalareista. Museossa on ollut myös Noor-Eestiläisten Önningebyssä työskennelleiden taiteilijoiden näyttely.


title: Önningebyn taiteilijasiirtokunta

text:
Önningebyn museon kokoelmat karttuvat hankintojen ohella lahjoitusten kautta. Muun muassa Hanna Rönnbergin sisarentytär on testamentannut museolle useita Elin Danielsonin ja Rönnbergin maalauksia sekä yhden Ilja Repiniltä.
Museo on suunnitellut taiteilijaresidenssiä, jolloin siirtokuntatoiminta saisi jatkoa nykyajassa.


title: Önningebyn taiteilijasiirtokunta

text: Myös Ahvenanmaan taidemuseon perusnäyttelyyn Maarianhaminassa kuuluu Önningebyn taiteilijasiirtokuntaa esittelevä osio. Kokoelma önningebyläisten maalauksia on lisäksi Andersuddessa, joka on Anders Wiklöfin perustama yksityinen museo Etelä-Ahvenanmaalla.


title: Felukka

text: Felukka () on perinteinen puinen purjevenetyyppi, jota käytetään Punaisen meren, itäisen Välimeren ja erityisesti Niilin suojaisilla vesillä. Sen takilointi koostuu yleensä yhdestä ja joskus kahdesta latinalaispurjeesta.


title: Felukka

text: Vaikka felukat on korvattu useissa paikoissa moottoriveneillä ja -lautoilla, ovat ne yhä yleisesti käytössä kuljetusmuotona varsinkin Egyptin Niilillä Assuanin ja Luxorin välillä, jossa niitä suosivat erityisesti turistit niiden tarjoaman rauhallisen kyydin vuoksi. Veneisiin mahtuu kymmenkunta matkustajaa yleensä 1-3-miehisen miehistön lisäksi.


title: Felukka

text: Felukoiden runko on keskeltä leveähkö niiden pituuteen nähden. Latinalaispurjeen vuoksi niillä on mastoa noin kaksi kertaa pitempi yläpuomi, johon purje kiinnitetään. Niissä on harvoin hyttiä, mutta auringolta ja säältä suojaamassa on yleensä kevyt katos.


title: Costi Snellman

text:
Costi Snellman tai Costi (oik. Kirsi Maaria Katariina Snellman, o.s. Suhonen) on suomalainen laulaja, säveltäjä, sanoittaja ja sovittaja, jonka levytysura alkoi vuonna 1993 albumilla "Kultainen kissa".
Lisäksi hän on laulanut taustoja muun muassa Ismo Alangon, CMX:n ja 69 Eyesin levyille. Costi lauloi Don Huonojen hittikappaleessa Kissaihmiset duettoa Kalle Aholan kanssa. Kiinteintä musiikillinen yhteistyö on ollut Kauko Röyhkän kanssa.


title: Costi Snellman

text: Snellman toimii myös tilausmusiikkiin erikoistuneen Pore-yhtiön toimitusjohtajana.


title: Costi Snellman

text: Snellman on myös ohjannut Disneyn piirroselokuvien "Liisa Ihmemaassa" ja "Peter Pan" suomenkielisen jälkiäänityksen..


title: Triax

text:
Triax A/S on tanskalainen TV- ja satelliittivastaanottoon tarkoitettujen laitteiden valmistaja ja toimittaja. Yritys työllistää noin 700 henkilöä ja liikevaihto ylittää 160 milj. euroa vuodessa. Toimitusjohtajana toimii Flemming Hynkemejer.
Triax toimii kahdella alueella:


title: Triax

text:
-Triax Multimedia: tuotteita vastaanottoon, jakeluun, sekä kuvan-, äänen- että datan tallennukseen.
-Triax Cabinets: tuotteita verkkolaitteistojen suojaamiseen


title: United Airlinesin lento 175

text: United Airlinesin lento 175 oli yksi syyskuun 11. päivän iskujen lennoista. Sen oli alun perin määrä olla Yhdysvaltain sisäinen lento Loganin kansainväliseltä lentoasemalta Los Angelesin lentoasemalle. Viisi terroristia kaappasi koneen aamulla 11. syyskuuta 2001 tarkoituksenaan lentää se päin World Trade Centerin etelätornia. Kaappaajat pakottautuivat lentokoneen ohjaamoon noin 30 minuuttia ilmaan nousun jälkeen. Lentäjäksi kouluttautunut Marwan al-Shehhi otti koneen haltuunsa ja alkoi lentää sitä kohti New Yorkia. Lennonjohto huomasi pian jotain olleen vialla, kun miehistö ei vastannut heidän kutsuunsa. Samalla useat matkustajat ja miehistö soittivat puhelimillaan koneesta ja kertoivat kaappaajista sekä matkustajien ja miehistön loukkaantumisista.


title: United Airlinesin lento 175

text: Lentokone törmäsi World Trade Centerin etelätorniin kello 9.03 EDT, tappaen kaikki koneessa olleet 65 henkilöä. Lento oli suunniteltu seuraamaan American Airlinesin lentoa 11, jonka toinen terroristien ryhmä oli lentänyt pohjoistornia päin seitsemäntoista minuuttia aikaisemmin. Lento 175:n törmäys nähtiin ympäri maailmaa televisiosta suorana lähetyksenä. Tämän myötä ihmiset alkoivat ymmärtää, että molemmat törmäykset olivat tahallisia eikä onnettomuus, kuten ensimmäisen koneen törmäyksestä oli uskottu. Isku ja sen seuraama tulipalo saivat etelätornin romahtamaan 56 minuuttia myöhemmin, mikä johti yhä useamman ihmisen kuolemaan.


title: United Airlinesin lento 175

text:
United Airlinesin lennon 175 kaappausryhmää johti Marwan al-Shehhi, joka oli kotoisin Arabiemiraateilta. Al-Shehhi suoritti kaupallisen lentäjän lupakirjan koulutusta Etelä-Floridassa yhdessä lennon 11 kaappaajan ja johtajan Mohammed Attan kanssa. Lennon 175 kaappaajiin kuului al-Shehhin lisäksi Arabiemiraateilta kotoisin oleva Fayez Banihammad, ja kolme saudia: veljet Hamza al-Ghamdi ja Ahmed al-Ghamdi, sekä Mohand al-Shehri. 13. elokuuta 2001 Marwan al-Shehhi osti kaksi neljätuumaista taskuveistä Wal-Martilta, ja Hamza al-Ghamdi Leatherman Wace -monitoimityökalun.
Syyskuun alussa 2001 lennon 175 kaappaajat saapuivat Bostoniin Floridasta. Al-Ghamdit saapuivat yhdessä 7. syyskuuta, ja kirjautuivat sisään Charles-hotelliin Cambridgessä. Seuraavana päivänä he siirtyivät Days Inn -hotelliin Bostoniin. Fayez Banihammad lensi Floridasta Bostoniin yhdessä Mohand al-Shehrin kanssa 8. syyskuuta, ja he majoittuivat Milner-hotellissa Bostonissa. Marwan al-Shehhi saapui Bostoniin 9. syyskuuta, ja majoittui Milner-hotellissa, jossa jakoi huoneensa Mohammed Attan kanssa.


title: United Airlinesin lento 175

text: Lento lennettiin Boeing 767-222-koneella, joka oli valmistettu vuonna 1983. Koneessa oli 168 matkustajapaikkaa (10 ensimmäisessä luokassa, 32 liikemiesluokassa ja 126 turistiluokassa). Turmalennolla oli vain 56 matkustajaa ja yhdeksän miehistön jäsentä, eli vain 33 prosenttia koneen kapasiteetista. Miehistöön kuuluivat mm. kapteeni Victor Saracini, perämies Michael Horrocks ja matkustamohenkilökuntaan Robert Fangman, Amy Jarret, Amy King, Kathryn Laborie, Alfred Marchand, Michael Tarrou, ja Alicia Titus. Kaappaajia lukuun ottamatta, lennon matkustajista 35 oli miehiä, 12 naisia ja neljä alle viisivuotiasta lasta.